Mungkin Ada Trader Yang Terduduk Selepas Mengetahui Data Dari Australia dan Jepun Ini

Aussie diniagakan lemah pada sesi Asia berikutan data PMI tempatan menunjukkan kemerosotan. Pasaran matawang juga sedang bertumpu kepada data pembuatan swasta dari China.
AUD/USD didagang pada 0.7519, manakala USD/JPY merosot 0.10%.
AUD/USD, 30 minit
USD/JPY, 30 minit
Di Australia, Indeks Pembuatan AIG untuk bulan Ogos tergelincir kepada 46.90. Angka ini merupakan angka terburuk sejak Jun tahun lalu dan faktor utama kejatuhan ini disumbangkan oleh sektor makanan dan minuman.
Kemudian, angka perbelanjaan modal swasta bagi suku kedua dijangka menunjukkan penurunan sebanyak 4.2%. Pada masa yang sama, data jualan runcit bagi Julai dilihat meningkat 0.3% bulan ke bulan.
Sementara di Jepun, data pembuatan PMI dilihat tidak berubah.
 Di China, data pembuatan PMI separa rasmi bagi bulan Ogos dilihat tidak berubah, manakala data bukan pembuatan merosot 53.5. Kemudian, data pembuatan Caixin PMI juga menurun kepada 50.1.
US Dollar Index yang mengukur kekuatan Greenback kali terakhir dinilai ada 96.01.
Semalam, US Dollar didagang tinggi selepas data positif dari AS terus meningkatkan keyakinan terhadap kekuatan ekonomi dan jangkaan kenaikan kadar.
Persatuan Kebangsaan Realtors melaporkan jualan rumah meningkat 1.3% bulan lepas.
Disamping itu, Firma pemprosesan gaji ADP Amerika Syarikat berkata, pekerjaan swasta bukan ladang meningkat 177,000 pada bulan lepas, melepasi jangkaan awal.
Data yang positif dari AS itu secara tidak langsung menyumbang kepada pengukuhan prospek peningkatan kadar dalam jangka masa terdekat.
Anda asyik loss? Tenang, baca dulu artikel ini!


Ini Yang Terjadi Kepada Pasaran Matawang Setelah Debat Pilihanraya AS Berakhir Semalam

Yen menyusut dalam sesi Asia pada Rabu setelah pasaran mengakhiri penantian satu daripada tiga perbahasan menjelang pilhanraya yang bakal diadakan pada November.
USD/JPY melonjak 0.17%, sementara AUD/USD didagang menaik sebanyak 0.04%.
USD/JPY, 30 minit
AUD/USD, 30 minit
Terdahulu pada Selasa, Naib Pengerusi Fed, Stanley Fischer berkata pada Selasa bahawa ekonomi Amerika Syarikat telah mula menjana gaji yang lebih baik. Namun, beliau ingin melihat peningkatan yang lebih tinggi di masa hadapan.
Beliau berkata demikian semasa diajukan soalan mengenai skala pendapatan ketika di Universiti Howard.
 Pun begitu, bekas Ketua Ekonomi IMF itu menyatakan bahawa beliau tidak gemarkan ekonomi tanpa interest rate ketika ditanya mengenai persoalan itu.
US Dollar Index yang mengukur kekuatan US Dollar berbanding 6 matawang utama.
Semalaman, US Dollar melonjak lebih tinggi selepas data keyakinan pengguna AS menunjukkan peningkatan.
Lembaga Persidangan berkata indeks keyakinan pengguna meningkat kepada 104.1 bulan ini berbanding bacaan sebelumnya.
Matawang Amerika itu juga melonjak disebabkan penganalisis menganggap Hillary Clinton telah melakukan yang terbaik daripada saingan beliau dalam perbahasan semalam.
Akibat Abaikan Perkara Ini, Ramai Trader Kecundang dan Putus Asa!


Data Ekonomi Eropah Positif, EUR/USD Teruskan Kenaikan Pada Trend Bullish

Setelah pergerakan aktif harga pada sesi Asia disebabkan komen kontroversi oleh Penasihat Perdagangan White House Peter Navarro, pasaran kembali diredakan semula selepas kenyataan tersebut ditarik balik oleh beliau dengan menjelaskan kenyataan tersebut telah disalahertikan.
Matawang US dolar bergerak kukuh susulan komen tersebut yang menyatakan perjanjian perdagangan US-China telah berakhir. Namun setelah diredakan semula, US dolar kembali bergerak lemah.
Presiden Donald Trump juga telah mengeluarkan kenyataan di laman sosial Twitter beliau dengan menyatakan hubungan perdagangan bersama China masih dalam keadaan yang baik, namun berharap China terus menepati janji seperti yang dipersetujui sebelum ini.
Pelabur juga akan memberi tumpuan terhadap data ekonomi Amerika Syarikat yang akan diterbitkan pada sesi New York malam nanti.
Sesi pasaran Eropah menyaksikan pengukuhan dipamerkan oleh matawang Euro susulan data PMI pembuatan dan perkhidmatan di zon Eropah mencatatkan bacaan meningkat khususnya di Perancis dan Jerman.
Ini menunjukkan perkembangan yang baik bagi kesihatan ekonomi di Eropah dengan aktiviti ekonomi yang semakin menunjukkan pemulihan selepas kesan pandemik.
 Jika dilihat pada carta harga pasangan matawang EUR/USD, harga yang turun ke paras 1.12330 kembali membuat kenaikan semula sekitar 70 pips ke paras 1.13000.
Harga yang telah membuat kenaikan semalam melepasi paras halangan Moving Average 50 (MA50) pada rangka masa 1 jam pergerakan harga memberi isyarat perubahan kepada trend bullish.
Bersambung pada hari ini, dengan momentum kenaikan harga yang dipamerkan, harga berpotensi untuk kembali menuju semula ke zon resistance 1.14000 yang diuji pada 2 minggu yang lalu.
Namun jika harga membuat penurunan semula, harga dilihat akan menguji paras 1.12500 yang menjadi zon RBS (resistance become support) terbaru sebelum turun semula ke zon RBS 1.12000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lima Perkara Yang Anda Perlu Tahu Dalam Pasaran Hari Ini

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 Amerika Syarikat memburukkan situasi perang perdagangan dengan China apabila mengancam untuk menambah tariff sehingga $200 billion sekaligus meningkatkan semula kebimbangan tercetusnya perang perdagangan berskala besar antara AS-China. Senarai produk baru yang dikenakan tariff termasuk pakaian, komponen televisyen dan produk teknologi.
#2 Perkembangan semasa isu perdagangan menekan indeks saham global pada Rabu. Pasaran saham global kini beralih kepada  negatif selepas dua sesi dagangan sebelum ini yang memberangsangkan. Pasaran Eropah dan Amerika Syarikat ditutup positif dan kini pasaran Asia didagangkan negatif berikutan pengumuman kerajaan AS awal pagi tadi.
 #3 Harga minyak mentah turut terkesan berikutan ancaman baru oleh Amerika Syarikat. Paling banyak mengalami kejatuhan adalah penanda aras Brent yang jatuh lebih daripada $1 disebabkan kebimbangan pelabur terhadap ancaman tersebut. Kejatuhan minyak bersangkut paut dengan status China sebagai pengguna minyak mentah terbesar dunia.
#4 China dilaporkan akan membalas jika tariff $200 billion jadi kenyataan. China mendakwa Amerika Syarikat sedang membuli dan akan membalas tariff tersebut. China berkata selepas ancaman itu, “Ia adalah mengejutkan” dan akan melaporkan ia kepada WTO.
#5 AUD matawang paling lemah setakat hari Rabu. Seperti biasa, AUD akan tertekan apabila berlaku ketidaktentuan perdagangan di China kerana status negara itu sebagai rakan dagang terbesarnya. Oleh itu, keadaan ekonomi khususnya perdagangan akan memberi kesan besar kepada Australia, dan seterusnya matawang AUD.


Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York malam ini. Antara yang menarik hari ini ialah:
1) Dakwaan White House bahawa Pengarah FBI James Comey sudah hilang keyakinan terhadap institusi tersebut adalah bertentangan dengan komen dari Pengarah FBI sementara Andrew Maccabe. Beliau mengatakan Comey mendapat sokongan dalam FBI sehinggalah ke hari ini.
2) Pasaran saham China telah kehilangan nilai modal sehingga USD560 billion sejak April, di mana bon 10 tahun kerajaan China meneruskan kejatuhan sejak tahun 2013. Kerajaan China juga akan menjadi tuan rumah kepada hampi 30 ketua-ketua negara dunia hujung minggu ini.
 3) Harga minyak mentah global jatuh dari paras tertinggi Khamis berikutan aktiviti pengambilan keuntungan oleh pelabur selepas kenaikan dua hari berturut-turut. Minyak mentah kini di landasan tepat bagi merekod keuntungan 3% minggu ini selepas data inventori US yang memberi kesan positif kepada pasaran minyak mentah.
4) Amerika Syarikat dan China akan mengembangkan perdagangan dalam sektor pertanian khususnya daging dan ayam bagi mengurangkan defisit perdagangan US di mana China akan membenarkan import daging dari US. Kini hubungan antara US-China mencapai paras terbaik khususnya dari segi perdagangan.
5) Data inflasi US meleset dari jangkaan pasaran tetapi meningkat dari data sebelum ini. Data harga pengguna (CPI) naik 0.2% pada April berbanding jangkaan kenaikan 0.3%, manakala inflasi teras hanya naik 0.1% berbanding jangkaan 0.2%. Satu lagi data penting iaitu jualan runcit US juga meleset dari jangkaan pasaran tetapi masih meningkat dari sebelum ini.


Pergerakan Terkini Matawang Sebelum Fed Cetus Huru-hara

Pergerakan berhati-hati matawang menghiasi pasaran sesi Eropah menjelang pengumuman dasar Federal Reserve (Fed) dan ketika isu mengenai Evergrande telah beransur-ansur mereda.
Syarikat hartanah gergasi di China itu telah berjanji untuk membayar hutang mereka dan ini telah memberikan sedikit kelegaan buat pelabur. People’s Bank of China (PBOC) pula telah menyuntik lebih banyak kecairan ke pasaran.
Tumpuan pelabur kini dialihkan pula kepada keputusan mesyuarat polisi FOMC pada awal pagi Khamis nanti yang dijangka akan mengekalkan dasar monetari tidak berubah. Namun, pelabur mengharapkan isyarat lebih jelas dari Fed mengenai bila pengurangan pembelian aset akan bermula.
Ketika penulisan, indeks dolar yang mengukur kekuatan dolar greenback berbanding enam matawang utama diniagakan stabil 93.23.
 Dolar Aussie dan kiwi yang melonjak pada awal sesi Asia, kembali mengurangkan keuntungan selepas reaksi dari berita mengenai Evergrande sebelum ini telah mula berkurang.
Sementara itu, matawang euro pula diniagakan sedikit berubah ketika para pelabur dilihat lebih berwaspada dalam meletakkan posisi menjelang pengumuman penting dari bank pusat AS.
Matawang pound pula terus didagangkan suram di sekitar paras terendah satu bulan, ketika pelabur menilai langkah yang akan diambil oleh Bank of England (BOE) pada mesyuarat polisi esok.
Dalam pada itu, Bank of Japan (BOJ) meninggalkan kadar faedah tidak berubah seperti dijangkakan. Pergerakan matawang yen lebih dipengaruhi oleh krisis Evergrande yang didagangkan di sekitar harga 109.50 berbanding USD.


USD/JPY – Analisis Teknikal – 3/11/2017

USD/JPY – Analisis Teknikal – 3/11/2017

 Secara teknikal, pergerakan wave menunjukkan USD/JPY masih dalam mood bullish dan telah beberapa kali membuat percubaan untuk breakout harga Key Resistance 114.30 tetapi masih gagal. Dijangkakan, ia berpotensi untuk breakout sekiranya harga masih berada di atas paras harga Key Support hari ini 113.64/50.
Jika breakout, target yang berpotensi dicapai adalah sekitar harga MagicR2 114.60 atau ke sekitar MagicR3 115.00 bagi membentuk new HH. Walaubagaimanapun, jika ia gagal untuk dibrekaout, ia akan bearish dan breakout Key Support/MagicS1 hari ini. Oleh itu, Key Resistance ini memainkan peranan yang penting untuk diperhatikan ketika ini.


Pandangan Kalendar Ekonomi Mingguan 2 – 6 Nov 2015

Dollar AS sebahagiannya menikmati beberapa nada positif dari Feds AS pada minggu terakhir bulan Oktober. Bulan baru November membentangkan keputusan kadar di Australia dan UK, data pekerjaan dari New Zealand, Kanada dan yang terpenting laporan Non-Farm Payroll (NFP) Amerika Syarikat. Di samping itu, ucapan dari Presiden Feds Janet Yellen dan Presiden ECB Mario Draghi; yang semuanya merupakan tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Federal Reserve AS mengekalkan kadar tidak berubah tetapi membayangkan kenaikan kadar adalah sangat mungkin dalam mesyuarat dasar seterusnya pada Disember ini. Kenyataan itu menggegarkan pasaran yang hanya menjangkakan kenyataan yang normal.
Bank Pusat AS itu berkata pasaran buruh AS masih dalam pemulihan walaupun pada kadar yang lebih perlahan daripada pertumbuhan pekerjaan. Pegawai Feds akan memantau perkembangan dalam pasaran buruh dan inflasi untuk memutuskan sama ada kenaikan kadar adalah wajar. Adakah kita akan melihat kenaikan kadar pada tahun 2015? Federal Reserve AS pasti akan membuka pintu untuk itu.
Berikut adalah agenda utama dalam kalendar Forex minggu ini:
Jom kita lihat:
Isnin, 11:00 Malam
ISM Indeks Perkilangan AS:  Aktiviti perkilangan menurut Institut Pengurusan Bekalan susut ke paras terendah dalam tempoh lebih daripada dua tahun pada bulan September lalu, mencapai 50.2. Penurunan ini adalah disebabkan oleh kelembapan di China dan isu-isu ekonomi global yang lebih luas. Kemerosotan permintaan global memberati pengeksport Amerika Syarikat, tidak seperti pengeluar yang menyediakan perkhidmatan untuk penggunaan domestik. Harga minyak terus lemah dan melembapkan permintaan untuk jentera dan barangan lain. Sementara itu aktiviti sektor perkhidmatan meningkat pada kadar yang lebih sihat. Indeks Perkilangan AS dijangka mencecah 50.00 pada bulan Oktober.
Selasa, 11:30 Pagi
Keputusan Kadar Australia:  Reserve Bank of Australia mengekalkan kadar rasmi pada 2.0% ketika mesyuarat bulan Oktober. Keputusan itu adalah selaras dengan konsensus pasaran. Gabenor RBA Glenn Stevens berkata beliau “selesa” dengan tetapan semasa. Sesetengah pakar meramalkan kadar akan meningkat pada 2016 manakala yang lain mengunjurkan bahawa RBA boleh dipaksa untuk mengurangkan kadar di tengah-tengah pertumbuhan yang rendah dan inflasi yang lemah. Tiada perubahan dalam kadar dijangka tetapi beberapa penganalisis mengesyaki, bahawa disebabkan oleh 4 bank-bank besar menaikkan kadar gadai janji (disebabkan oleh perubahan peraturan), maka RBA boleh menurunkan kadar.
Rabu, 5:45 Pagi
Data Pekerjaan NZ:  Kadar pengangguran New Zealand meningkat pada suku kedua kepada 5.9% kerana bilangan jawatan baru yang gagal untuk mengimbangi pertumbuhan dalam pasaran pekerjaan. Sementara itu, pasaran pekerjaan berkembang 0.3% pada suku kedua, kurang sedikit daripada kenaikan 0.5% yang diramalkan oleh penganalisis. Penduduk New Zealand meningkat dengan ketara disebabkan pendatang, membantu untuk mengekang kenaikan gaji, manakala pertumbuhan ekonomi telah dapat menyerap pekerja baru. Pertambahn pekerjaan pada suku ketiga dianggarkan pada 0.4%, manakala kadar pengangguran dijangka naik sehingga 6%.
Rabu, 9:15 Malam
ADP Data Pekerjaan Sektor Bukan Perladangan AS:  Laporan ADP menunjukkan pertumbuhan pekerjaan sebanyak 200 ribu dalam sektor swasta pada bulan September. Penganalisis menjangkakan kenaikan 192 ribu. Perniagaan kecil berkembang dengan 37 ribu peluang pekerjaan, perniagaan bersaiz sederhana meningkat 56 ribu dan perniagaan besar meningkat sebanyak 106 ribu. Data pekerjaan ADP diramal akan mencapai 181 ribu pada bulan Oktober.
 Rabu, 9:30 Malam
Imbangan Perdagangan AS:  Defisit perdagangan AS melebar lebih daripada yang dijangkakan pada bulan Ogos di tengah-tengah peningkatan dalam import. Defisit mencapai $48.3 bilion dari $41.8 bilion pada bulan Julai. Walaupun kenaikan dalam import dipercayai sementara, kelemahan dalam eksport adalah isu yang lebih serius. Eksport bersih nampaknya telah memberi kesan kepada pertumbuhan KDNK keseluruhan pada suku ketiga. Eksport bekalan perindustrian dan bahan asas menjunam sebanyak $2.2 bilion. Eksport kenderaan dan alat-ganti jatuh kira-kira $499 juta dan eksport barangan pengguna jatuh $571 juta. Kelemahan dalam eksport mencerminkan kelembapan antara AS dan rakan dagang utamanya dan kenaikan nilai Dollar AS baru-baru ini. Defisit perdagangan dijangka mencecah $43.2 bilion buat masa ini.
Rabu, 11:00 Malam
Pengakuan Presiden Federal Reserve AS:  Pengerusi Federal Reserve AS Janet Yellen dijangka memberi keterangan di hadapan Dewan Jawatankuasa Perkhidmatan Kewangan, di Washington DC. Turun naik pasaran adalah dijangka. Ini adalah pengakuan yang pertama selepas kenyataan Feds tentang kenaikan pada Disember. Adakah beliau akan menjelaskan bahawa Fed berada di landasan untuk kenaikan kadar? Atau beliau akan cuba mengendurkan jangkaan?
ISM Indeks Bukan Perkilangan AS:  ISM indeks bukan perkilangan AS bagi September adalah lebih lemah daripada yang dijangkakan, mencapai 56.9 daripada 59 pada bulan sebelumnya. Ahli ekonomi menganggarkan bacaan 57.5. Walau bagaimanapun, indeks kekal dalam lingkungan positif bagi bulan ke-68 berturut-turut, menunjukkan pertumbuhan ekonomi dan sektor pekerjaan yang lebih kukuh. Pertumbuhan ekonomi AS perlahan pada suku ketiga kepada kira-kira 2.2%, tetapi penurunan ini boleh menjadi gangguan sementara selepas pemulihan yang kukuh pada suku kedua. Indeks bukan perkilangan dijangka mencecah 56.6 pada bulan Oktober.
Khamis, 7:45 Malam
Ucapan Presiden ECB:  Presiden ECB Mario Draghi mempunyai dua peluang untuk menurunkan nilai euro, selepas 5 pukulan besar beliau dalam keputusan kadar. Adakah beliau akan terus memberikan petunjuk akan datang? Atau adakah inflasi yang kuat akan memberikan sedikit kelegaan?
Khamis, 8:00 Malam
Keputusan Kadar UK:  Bank of England telah mengekalkan kadar asas pada paras yang rendah sebanyak 0.5% pada mesyuarat bulan Oktober lalu. Ian McCafferty adalah satu-satunya ahli MPC yang mengundi untuk kenaikan kadar suku-mata bagi bulan ketiga berturut-turut. Bank Pusat UK itu berkata tekanan harga dalam pasaran buruh UK tidak cukup untuk meningkatkan inflasi ke arah sasaran 2% dan inflasi akan kekal di bawah 1% sehingga musim bunga 2016. Sekarang BoE bukan sahaja memutuskan kadar tetapi juga mengeluarkan Laporan Inflasi Suku Tahun mereka.  “Super Thursday”, ini yang disertai dengan sidang media pada 8:45 malam, memberikan Carney peluang untuk meletakkan pelan baru. Dengan gaji yang menunjukkan kekuatan dan Feds AS yang semakin dekat dengan kenaikan kadar, adakah Carney akan menunjukkan sifat agresif beliau? BoE dilihat sedang menunggu Feds AS untuk bertindak dahulu.
Khamis, 9:30 Malam
Tuntutan Pengangguran AS:  Jumlah tuntutan baru untuk bantuan pengangguran meningkat sedikit pada minggu lepas kepada 260 ribu daripada 259 ribu pada bulan sebelumnya, menjadikan ianya minggu ke-34 berturut-turut untuk tuntutan berada di bawah garis 300 ribu. Penurunan dalam pemberhentian pekerja menunjukkan pasaran buruh yang sihat. Purata bergerak empat minggu jatuh 4 ribu kepada 259,250 pada minggu lepas – bacaan terendah sejak Disember 1973. Bilangan tuntutan baru dijangka mencecah 264 ribu minggu ini.
Jumaat 9:30 Malam
Data Pekerjaan Kanada:  Pasaran pekerjaan Kanada berkembang sebanyak 12 ribu jawatan pada bulan September, tetapi kadar pengangguran meningkat kepada 7.1% daripada 7%; disebabkan oleh peningkatan dalam bilangan orang yang mencari kerja. Majoriti pekerjaan adalah separuh masa (74 ribu), diimbangi oleh kehilangan besar sebanyak 62 ribu pekerjaan sepenuh masa.
Data Pekerjaan AS:  Ekonomi Amerika Syarikat menambah hanya 142 ribu pekerjaan pada bulan September, meleset dari ramalan sebanyak 201 ribu pekerjaan; sekaligus menyejukkan jangkaan kenaikan kadar dalam masa terdekat. Kadar pengangguran kekal pada 5.1%. Pegawai-pegawai Fed telah memantau rapat terhadap laporan pekerjaan untuk menyokong keputusan kenaikan kadar buat kali pertama dalam tempoh lebih sembilan tahun. Kadar penyertaan menjunam kepada 62.4% pada bulan September – yang terendah sejak Oktober 1977. Jumlah tenaga buruh jatuh kepada paras terendah 2015, kehilangan 350 ribu orang pekerja. Jumlah pekerjaan bukan perladangan (NFP) pada Oktober diramalkan bertambah sebanyak 182 ribu manakala kadar pengangguran dijangka kekal 5.1%.
** Semua masa dalam waktu Malaysia dan yang sewaktu dengannya GMT +8


EUR/USD Susut Semula Bawah $1.0700 Ditekan Data Eropah

Pergerakan pasaran perlahan pada dagangan Selasa semalam dengan US dolar mendatar untuk beberapa sesi.
Pandangan penganalisis agak bercampur selepas menghadam laporan data pekerjaan NFP Amerika Syarikat (AS) yang diterbitkan Jumaat lalu.
Ada yang melihat Federal Reserve (Fed) dijangka akan menghentikan kenaikan kadar faedah, dan ada juga yang menjangka pengetatan dasar oleh Fed masih akan diteruskan.
Sementara menunggu keputusan mesyuarat FOMC yang akan berlangsung pada minggu hadapan, pemain pasaran berkemungkinan akan mengambil langkah berwaspada pada minggu ini dahulu.
Mata wang US dolar walau bagaimanapun dilihat didagangkan kukuh berbanding Euro yang terkesan dengan bacaan suram pada data pesanan kilang Jerman dan jualan runcit Eropah.

Jika diteliti pada carta harga pasangan mata wang EUR/USD semalam, selepas pergerakan perlahan di sesi Asia harga mula menunjukkan penurunan dari paras 1.07300 hingga ke sekitar 1.06700.
Namun berlaku lantunan semula di sesi New York dan menyambung dagangan di awal sesi Asia pagi ini (Rabu), harga perlahan di paras 1.07000.
 Paras halangan Moving Average 50 (MA50) juga turut diuji yang akan memberi isyarat bagi pergerakan harga selanjutnya hari ini.
Sekiranya harga melantun turun semula menyambung penurunan semalam, harga akan menguji paras dicecah minggu lalu sekitar 1.06400 sebelum menuju ke zon tumpuan 1.06000.
Paras terendah terbaru 12 minggu akan dicatatkan dan harga berkemungkinan boleh jatuh hingga ke paras 1.05000 sekiranya corak bearish tersebut dikekalkan.
Namun jika harga berjaya melonjak di atas paras 1.07000 melepasi halangan MA50, akan menjadi petanda awal untuk perubahan corak harga untuk menaik ke atas semula.
Kenaikan lebih tinggi dijangka akan menguji paras 1.08000 sebelum menyambung pendakian menuju zon 1.09000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Tergelincir Dalam Sesi Eropah Akibat Data UK Yang Mengecewakan

Pound meningkat lebih rendah berbanding US Dollar pada Selasa selepas pengumuman data inflasi yang agak mengecewakan dari UK.
GBP/USD tergelincir 0.14% dalam sesi Eropah.
Pejabat Statistik UK Kebangsaan melaporkan indeks harga pengguna dicatat pada 0.6% berbanding jangkaan kenaikan sebanyak 0.7%.
 Sementara itu, indeks core CPI tidak termasuk makanan, tenaga, alkohol dan tembakau pula dicatat tidak berubah pada 1.3%, kekal seperti angka sebelum ini.
Dalam masa yang sama, matawang Amerika terus menerima tekanan selepas Gabenor Fed, Lael Brainard memberi amaran agar kadar tidak dinaikkan terlalu cepat.
Disamping itu, sterling juga dicatat lebih rendah berbanding euro, dengan EUR/GBP melonjak 0.19% kepada 0.8441
Dapatkan analisa teknikal mingguan bagi 12-16 September 2016 disini!


EUR/USD Papar Persembahan ‘Hambar’ Selepas Mesyuarat FOMC

Keputusan mesyuarat FOMC menepati ramalan pasaran apabila Federal Reserve (Fed) menepati jangkaan meningkatkan kadar faedah lebih agresif sehingga 75 mata asas.
Namun, meleset berbanding jangkaan untuk prestasi lebih cemerlang, US dolar sebaliknya bergerak lemah semula sehingga ke penghujung sesi New York.
Penganalisis menilai aktiviti pengambilan untung (profit taking) oleh pelabur yang telah masuk posisi dagangan lebih awal (price in) menjelang jangkaan terhadap mesyuarat FOMC tersebut.
Situasi penyusutan US dolar turut berlaku pada mesyuarat FOMC sebelum ini, dan oleh itu, US dolar dijangka akan kembali mengukuh semula.
Turut mencuri tumpuan pada sesi Eropah semalam, mesyuarat mengejut diadakan oleh European Central Bank (ECB) memberi kesan pergerakan negatif terhadap Euro.
Kebimbangan terhadap krisis hutang terhadap negara-negara Eropah mendorong ECB menawarkan rancangan skim bantuan terbaru.

Pada carta harga pasangan mata wang EUR/USD, harga dilihat telah membuat kenaikan sehingga menguji rintangan 1.05000 sebelum pamerkan penurunan semula di bawah zon support 1.04000.
 Namun, selepas mesyuarat FOMC, harga melonjak semula susulan penyusutan US dolar sehingga harga berlegar di sekitar 1.04600 pada penghujung sesi New York.
Kenaikan harga semula di atas paras sokongan Moving Average 50 (MA50) pada rangka masa 1 jam boleh menjadi isyarat awal untuk perubahan trend bullish.
Namun pelabur juga berwaspada sekiranya US dolar boleh kembali membuat pengukuhan semula pada dagangan penghujung minggu.
Sekiranya kenaikan harga diteruskan melepasi rintangan pada 1.05000, sasaran seterusnya harga adalah menuju pada 1.06000 jika US dolar kekal bergerak lemah.
Sebaliknya jika US dolar berjaya ‘comeback’ semula, penurunan harga bakal susut di bawah zon 1.04000 dan boleh mencecah sekitar 1.03000 sekaligus mencatatkan paras terendah 20 tahun.
Lihat gambar carta harga pasangan EUR/USD di bawah analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Rundingan Dagangan AS-China Temui Jalan Buntu – USD Merosot!

Rundingan antara dua ekonomi terbesar dunia dilaporkan menemui jalan buntu apabila Amerika Syarikat dikatakan meminta perincian bagaimana China merancang untuk mencapai $50 bilion dalam pembelian pertanian dan dengan permintaan tersebut, ia menjadi halangan utama dalam rundingan tersebut.
China dikatakan menolak cadangan daripada AS bahawa ia akan menyediakan target bulanan, dan tahunan untuk pembelian tersebut, sambil menegaskan bahawa kedua belah pihak harus bersetuju untuk membatalkan tarif mengikut fasa jika perjanjian dapat dicapai.
Susulan daripada itu, dolar Amerika terus mengalami kemerosotan berbanding kumpulan matawang utama lain dengan indeks dolar menyusut kepada 98.33. Dagangan dolar berbanding yen juga turut memperlihatkan penurunan kepada 108.60.
 Sementara itu di Eropah, pertumbuhan ekonomi Jerman menunjukkan peningkatan kepada 0.1% pada suku ketiga 2019 daripada penguncupan 0.2% pada suku kedua yang dipengaruhi oleh kenaikan dalam penggunaan isi rumah, perbelanjaan kerajaan dan pelaburan pembinaan
Berikutan daripada itu, dagangan euro berbanding USD terus meningkat untuk diniagakan di atas paras 1.10 selepas terdapat penurunan berterusan pada awal pasaran Asia.
Selain itu, berikutan daripada data jualan runcit UK yang baru diterbitkan, dagangan pound bagaimanapun menunjukkan peningkatan berbanding USD walaupun jualan runcit tersasar daripada unjuran pasaran pada 0.2% dengan mencatatkan pertumbuhan sebanyak 0.1%.
Di sisi lain, matawang Aussie terus mempamerkan prestasi merosot sepanjang sesi Asia hingga ke sesi Eropah hari ini, berikutan kelemahan data pekerjaan negara itu yang mendorong bank pusat untuk melonggarkan polisi lagi pada tahun depan.


Preview Tiga Data Ekonomi Penting Hari Ini

Minit Mesyuarat Bank Pusat Australia (RBA)
RBA akan mengeluarkan minit mesyuarat mereka jam 9.30 pagi nanti. Laporan tersebut dijangka akan memberi perincian faktor-faktor yang mendorong RBA untuk beralih secara progresif ke arah nada hawkish mereka baru-baru ini.
ANZ bank dalam notanya berkata, “Walau bagaimanapun, dengan harga ketika ini mula memasuki kitaran pengetatan menjelang tahun 2018, RBA dijangka tidak akan memberi sebarang ransangan bullish kepada AUD. Kami akan terus memerhati ucapan daripada Gabenor RBA, Lowe. Beliau ketika ini masih positi dengan pandangan ekonomi domestik, namun ucapan beliau terhadap kestabilan kewangan adalah lebih utama.
Data ZEW Ekonomi Zon Eropah
Euro meneruskan pergerakannya menghampiri $1.20 berikutan para pelabur mula mengalih perhatian kepada sentimen ZEW ekonomi yang menjadi indeks kepada pandangan untuk tempoh enam bulan di zon Eropah.
Bacaan tersebut disusun bersama kaji selidik pelabur dan penganalisis institusi zon Eropah yang mana dijangka akan menunjukkan pertumbahan baik dengan bacaan 32.4 berbanding bacaan bulan sebelumnya pada 29.3. Kenaikan bacaan tersebut didorong oleh jangkaan ECB untuk mula mengurangkan pelonggaran polisi moneteri (tapering) mereka dalam masa yang terdekat semakin meningkat.
 Pasangan matawang EUR/USD meningkat 0.13% dan tutup pada paras 1.1955.
Data Perumahan US
Pemain pasaran akan menumpukan perhatian mereka pada laporan perumahan US sebagai penanda aras bahawa ekonomi masih berkembang baik bagi suku tahun ketiga
Aktiviti pembanguan perumahan di US dijangka lemah untuk suku tahun kedua disebabkan oleh kejatuhan pembinaan rumah individu dan keluarga.
Bacaan ini dikeluarkan menjelang FOMC awal pagi Khamis dengan jangkaan Fed akan kekalkan kadar dan mula mengumumkan pengecilan portfolio bon bernilai $4.5 trillion US.
Selain itu, Federal Reserve juga dijangka akan memberikan pandangan mereka terhadap kekuatan ekonomi ketika ini serta jangkaan mereka terhadap kenaikan kadar faedah seterusnya.
Greenback terus mengukuh menjelang data-data di atas.


Analisis GOLD – Walau Perlahan, Harga Emas Masih Cuba Mendaki

Emas didagangkan mendatar untuk ‘berehat’ sebentar semalam selepas memaparkan corak kenaikan harga untuk dua hari berturut-turut.
Pelabur masih berwaspada sehingga ke penghujung minggu ini terhadap mata wang US dolar yang didagangkan tak menentu, mempengaruhi turun naik nilai emas dalam pasaran.
Pada carta XAU/USD yang mengukur nilai emas berbanding US dolar, harga dilihat mendatar di atas paras 1830.00 pada Khamis semalam.
Namun, pada pergerakan di rangka masa 1 jam, harga masih bergerak di atas paras sokongan Moving Average 50 (MA50) yang memberi keyakinan kepada pelabur bahawa dagangan emas masih berpotensi meneruskan corak kenaikan.
Peningkatan diteruskan harga menyambung dagangan hari ini (Jumaat) menguji paras ketinggian dicapai pada Rabu lalu sekitar 1845.00 di sesi Eropah.
Dengan corak yang dipaparkan, kenaikan berkemungkinan akan diteruskan harga pada sesi berikutnya untuk menuju sasaran 1870.00.
Ketinggian tersebut dijangka untuk dicapai pada minggu hadapan sekiranya corak kenaikan tersebut masih berjaya dikekalkan.
 Namun jika situasi berubah, pelabur akan menilai petanda-petanda untuk kejatuhan semula harga emas.
Susut di bawah paras sokongan MA50 akan kembali menguji paras penting 1830.00 yang ketika ini masih menjadi support buat harga emas.
Penurunan lebih rendah jika diteruskan akan menuju ke sekitar 1820.00 sebelum menjejak semula paras sokongan terendah pada 1805.00 atau menghampiri 1800.00.
Di sesi dagangan terakhir minggu ini, pelabur akan memberi tumpuan pada terbitan data tinjauan ISM sektor perkhidmatan Amerika Syarikat yang bakal memberi kesan terhadap US dolar dan juga mempengaruhi pergerakan emas semasa.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Gusar Intai Arah GBP/USD Yang Masih ‘Berkabus’

Menilai dagangan pada Selasa semalam, pemulihan mata wang Pound pada sesi Asia bersambung ke sesi Eropah tidak bertahan lama apabila kembali menerima asakan pengukuhan semula US dolar pada sesi New York.
US dolar yang ‘tidur’ pada mulanya kembali bangkit di sesi New York dikejutkan dengan terbitan data ekonomi Amerika Syarikat (AS) yang positif dengan tinjauan sektor pembuatan yang berada di paras yang baik untuk bacaan bulan Oktober serta data tawaran pembukaan pekerjaan AS yang meningkat lebih tinggi berbanding jangkaan pada September lalu.
Pelabur kini berwaspada memantau pergerakan bagi kedua-dua mata wang US dolar dan Pound menjelang mesyuarat polisi bank pusat England (BOE) dan Federal Reserve (Fed) dengan jangkaan masing-masing untuk kenaikan 75 mata asas.

Pergerakan harga pada carta pasangan mata wang GBP/USD dilihat berlegar dalam julat zon 200 pips harga dari paras 1.16500 hingga 1.14500 sejak minggu lalu bersambung ke awal minggu ini.
Setelah corak penurunan ditampilkan harga pada Isnin lalu, terdapat kenaikan semula harga pada sesi Asia dan Eropah semalam melepasi paras 1.15000 mencapai ketinggian sekitar 1.15600.
Namun, harga dilihat menjunam semula di sesi New York susulan pengukuhan US dolar tersebut yang menekan harga sehingga ke paras 1.14500 semula.
 Lantunan semula harga disaksikan sehingga bersambung pada pembukaan sesi Asia pagi Rabu ini, dengan harga berlegar di sekitar 1.15000 menguji paras halangan Moving Average 50 (MA50) pada rangka masa 1 jam di carta GBP/USD tersebut untuk isyarat pergerakan bearish.
Sekiranya harga kekal menuruti corak menurun tersebut, berkemungkinan harga bakal susut di bawah paras 1.14500 dengan jangkaan menuju sehingga ke sekitar 1.13000.
Seterusnya pada 1.12000 dan support 1.11000 akan menjadi tumpuan harga berikutnya pada penurunan harga yang diteruskan.
Namun, jika berlaku lonjakan semula harga dari 1.15000 dan melepasi halangan MA50, isyarat awal perubahan arah harga itu akan mendorong rintangan pada 1.16000 untuk diuji harga semula.
Seterusnya, jika harga berjaya meneruskan pendakian melepasi tembok utama 1.16000-1.16500, paas ketinggian terbaru 10 minggu bakal dicatatkan dengan sasaran untuk mencapai 1.18000.
Lihat gambar carta harga pasangan GBP/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Syarikat Pengangkutan Laut China Dikenakan Sekatan Oleh Amerika Syarikat

Kadar pengangkutan minyak utama dari Timur Tengah ke Asia melonjak hampir seperlima pada hari Jumaat dengan pasaran pengangkutan minyak global telah dikejutkan dengan sekatan oleh Amerika Syarikat terhadap syarikat pembekal perkhidmatan logistik terbesar China iaitu COSCO.
Sekatan yang dikenakan adalah berdasarkan dakwaan penglibatan dalam pengangkutan minyak dengan Iran.
Sekatan besar-besaran oleh AS terhadap Iran pada November tahun lalu, telah turut menyenaraikan dua unit COSCO bersama beberapa nama syarikat yang lain atas dakwaan melanggar arahan sekatan minyak Iran.
 Langkah yang mengejutkan itu, telah menjejaskan salah satu syarikat penghantaran tenaga terbesar dunia, dengan beroperasi lebih 50 kapal tangki, susulan tekanan maksimum oleh Presiden AS Donald Trump terhadap Iran ekoran isu program nuklear.
Berikutan beberapa pembeli minyak Asia bergegas ke pasaran penghantaran untuk melindungi kapal tangki, kadar untuk penyewa atau Pengangkut Minyak Mentah Besar (VLCCs), untuk membawa minyak dari Timur Tengah ke Asia telah melonjak sehingga 19%.
Namun, masih terdapat ketidakpastian berkenaan sekatan terhadap unit COSCO yang bakal dikenakan. Sumber industri mengatakan ada kalangan pembeli minyak menangguhkan sementara untuk penggunaan kapal tangki COSCO sementara impak terhadap sekatan dapat dikenalpasti.
Sementara hubungan diplomatik antara Amerika Syarikat dan Iran masih kekal tegang, data pengesan kapal Refinitiv pada Jumaat telah menunjukkan kapal tangki yang mengibar bendera British di mana telah ditahan oleh Iran di Selat Hormuz sebelum ini, telah berlayar keluar dari pelabuhan Bandar Abbas.


3 Perkara Penting Yang Akan Diperhatikan Oleh Pakar Ekonomi Dalam Mesyuarat The Fed!

Pada minggu ini pasaran akan memberi tumpuan pada minit mesyuarat Federal Reserve. Pakar ekonomi kebanyakkan menjangkakan bahawa the Fed akan menurunkan kadar faedah sebanyak 25 mata.
Walaubagaimanpun, persoalan yang menjadi tumpuan pakar ekonomi ialah bagaimana bentuk komunikasi Pengerusi Fed, Jerome Powell dan rakannya dalam mesuyuarat nanti. Adakah ia akan bersifat hawkish atau dovish?
Ini adalah 3 perkara yang diperhatikan oleh pakar ekonomi apabila bank pusat membuat keputusan :
 1) Seberapa besar kadar potongan? Kebanyakkan pakar ekonomi menjangkakan potongan sebanyak 25 mata. Walaubagaimanapun terdapat pandangan seperti ketua pakar ekonomi UBS menjangkakan potongan sebanyak 50 mata.
2) Bagaimana dengan prestasi ekonomi? Pakar ekonomi akan memperhatikan kedudukan ekonomi AS berdasarkan data-data lepas. Jika data-data lepas dinyatakan dalam bentuk yang kurang memuaskan maka mereka menjangkakan potongan kadar ini mungkin hanya sekali.
3) Bagaimana naratif the Fed apabila mengambarkan tindakan di masa hadapan?
Ramai dalam kalangan pakar ekonomi berpendapat bahawa the Fed berkemungkinan tidak akan mengurangkan kadar pada bulan September ini. Namun hal ini tidak mustahil, the Fed untuk teruskan potongan kadar.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
US dolar meneruskan penurunan berbanding matawang utama yang lain pada Khamis berbanding yen selepas minit mesyuarat Fed menunjukkan beberapa pembuat dasar khuatir dengan kadar inflasi yang lemah.
US dolar menyusut ke paras terndah 2 bulan lalu berbanding matawang yen iaitu pada 111.07 yen. Kini matawang tersebut mengukuh keparas 111.31 setakat jam 11.55 pagi.

Berdasarakan minit mesyuarat tersebut, pembuat dasar Fed dijangka akan meningkatkan kadar faedah dalam masa terdekat. Dalam masa yang sama, beberapa ahli pembuat dasar mengkhuatirkan kadar inflasi yang masih lemah. Mereka berpendapat peningkatan kadar faedah haruslah sejajar dengan data ekonomi terutamanya kadar inflasi, jika tidak ia akan membawa kepada risiko yang lebih buruk.
Aktiviti pengambilan untung semasa sesi Asia dengan kurangnya laporan ekonomi penting menyebabkan pemain pasaran menutup posisi mereka menjelang cuti umum ‘Thanksgiving’ di Amerika Syarikat pada Khamis. Untuk pengetahuan anda, Jepun juga bercuti pada dan dijangka kecairan pasaran dalam dagangan hari ini semakin kecil.

Indeks US dolar yang mengukur kekuatan matawang greenback berbanding enam matawang yang lain menyusut 0.04% kepada 93.11 dalam sesi dagangan Asia pada hari Khamis setakat jam 11.55 pagi.
Minyak
Harga minyak jatuh pada hari Khamis dalam pasaran Asia.
 Minyak mentah WTI (West Texas Intermediate) bagi kontak penghantaran Disember jatuh sebanyak 0.17% kepada $57.92 setakat jam 11.55 pagi. Harga semasa kini melepasi paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London jatuh sebanyak 0.19% kepada $63.20 setong setakat jam 11.55 pagi.. Harga kini semakin hampir kepada harga tertinggi 2 setengah tahun lalu iaitu pada $64.65 setong.

Pelabur menunggu kata putus daripada OPEC berkenaan perjanjian pengurangan pengeluaran minyak.
Pengeksport minyak mentah terbesar dunia Arab Saudi sedang melobi Menteri minyak mereka supaya bersetuju untuk pelanjutan pemotongan keluaran minyak sehingga sembilan bulan dalam mesyuarat 30 November nanti.
OPEC dan non-OPEC juga dijangka akan memutuskan pelanjutan pemotongan pada mesyuarat 30 November dalam usaha untuk menolak harga ke paras yang lebih stabil.

Emas
Harga emas jatuh dalam pasaran Asia pada hari ini.
Pasaran hadapan emas bagi bulan Disember di Comex NYMEX jatuh sebanyak 0.14% kepada $1,290.33 per auns setakat jam 11.55 pagi.

Walaupun hasil minit mesyuarat FOMC menunjukkan kekhuatiran terhadap kadar inflasi, namun pelabur masih lagi optimis dengan ekonomi U.S dan menjangkakan kadar faedah akan dinaikkan pada bulan hadapan dan beberapa kali pada tahun 2018.


Ekonomi China Tanpa Dijangka Lebih Kuat Pada Suku Pertama 2022!

Ekonomi China tanpa dijangka berkembang lebih kuat pada suku pertama 2022 walaupun penutupan Covid-19 di bandar-bandar utama merencatkan kebanyakan aktiviti ekonomi di negara itu.
Menurut laporan oleh Biro Statistik Kebangsaan (NBS) pada sesi Asia, Keluaran Dalam Negara Kasar (KDNK) meningkat sebanyak 4.8%, melebihi jangkaan peningkatan 4.4% berbanding setahun lalu.
Bagaimanapun, jualan runcit pada bulan Mac jatuh sebanyak 3.5%, tersasar daripada jangkaan untuk menurun 3% daripada 6.7% yang dicatatkan pada tahun sebelumnya.
 Sementara pelaburan aset tetap untuk suku pertama meningkat sebanyak 9.3% berbanding tahun lalu, mengatasi jangkaan pertumbuhan 8.5%. Pengeluaran perindustrian pada Mac meningkat 5%, mengatasi ramalan 4.5%.
Selain itu, NBS turut melaporkan kadar pengangguran meningkat kepada 5.8% pada bulan Mac daripada 5.5% yang dicatatkan sebelumnya.
Ekonomi kedua terbesar di dunia itu telah bergelut untuk membendung gelombang baharu Covid-19 yang paling teruk sejak awal pandemik 2020 pada bulan Mac sehingga menyebabkan kebanyakan bandar utama ditutup susulan polisi sifar Covid-nya.
Walaupun data yang dikeluarkan untuk Januari dan Februari mengatasi jangkaan, bacaan pada Mac pula mula mencerminkan kesan daripada penutupan dan sekatan perjalanan di sekitar pusat ekonomi seperti bandar hub kewangan Shanghai.


Gagal Lepasi Paras Resistance 1.33400, USD/CAD Kembali Turun Semula

Harga minyak mentah yang mengalami penurunan minggu ini turut memberi tekanan terhadap dagangan matawang dolar Kanada berbanding dolar Amerika Syarikat pada carta harga USD/CAD.
Pada dagangan semalam pergerakan harga pada carta USD/CAD menunjukkan kenaikan harga menguji zon resistance di bawah paras ketinggian pada 1.3340.
Namun harga kemudiannya kembali menunjukkan penurunan bersambung sehingg sesi Asia dan juga sesi Eropah hari ini.
Penurunan harga didorong oleh penyusutan nilai matawang USD berikutan faktor ketidakpastian rundingan dagang AS-China serta pelabur yang turut berhati-hati menjelang laporan minit mesyuarat FOMC September pada awal pagi Khamis.
Rundingan dagang antara Amerika dan China juga tidak menunjukkan perkembangan yang baik dengan laporan terbaru bahawa China bakal memperketatkan sekatan visa terhadap pengunjung dari Amerika yang mempunyai kaitan dengan kumpulan anti-China.
 Harga pada USD/CAD telah membuat penurunan menuju ke paras tumpuan pada 1.3300. Sedikit penurunan lebih rendah bakal menguji zon RBS (resistance become support) pada sekitar 1.3280.
Jika rundingan dagang AS-China semakin parah, nilai USD akan terus menerima tekanan dan pergerakan harga pada USD/CAD berkemungkinan mampu mencecah penurunan sehingga ke paras 1.3235 atau lebih rendah lagi ke paras support 1.32100.
Pelabur kini lebih berwaspada dengan sentimen pasaran yang dilihat kembali berisiko di samping terus memantau perkembangan pasaran minyak mentah yang mempengaruhi dagangan Loonie.
Lihat gambar carta pasangan matawang USD/CAD di bawah untuk rujukan teknikal analisis anda.


Analisis GOLD – Pelabur Kecewa Terhadap Prestasi Emas

Prestasi komoditi emas tidak memenuhi harapan pelabur apabila jangkaan kenaikan harga di awal minggu gagal untuk diteruskan.
Pada carta harga XAU/USD yang mengukur nilai emas berbanding US dolar, menyaksikan harga telah pun melonjak melepasi paras penting 1800.00 pada awal minggu berikutan faktor penyusutan semula US dolar.
Mengimbas dagangan pada minggu lalu, pengukuhan US dolar telah menghalang harga emas untuk melepasi paras 1800.00 membuatkan harga bergerak mendatar sepanjang minggu lalu.
Namun selepas lonjakan di awal minggu ini, pelabur emas kecewa apabila mengharapkan harga terus meningkat tinggi, namun sebaliknya pula yang berlaku.
Bersambung pada sesi Asia pagi ini (Rabu), menambahkan luka buat pelabur apabila harga emas kembali susut semula di bawah paras 1800.00.
Penurunan yang bergerak di bawah paras Moving Average (MA50) pada rangka masa 1 jam juga turut memberi isyarat awal untuk perubahan trend bearish semula.
 Sekiranya penurunan jelas harga berlaku, paras sokongan terhampir dilihat pada 1765.00 sebelum penurunan lebih rendah akan menguji pula paras tumpuan 1745.00.
Penurunan yang masih diteruskan akan mendorong kejatuhan harga emas ke zon support 1700.00 semula seperti dagangan beberapa minggu lalu.
Namun jika harga berjaya bangkit untuk melonjak semula, paras rintangan pada 1830.00 akan diuji selepas harga melepasi semula paras 1800.00.
Kenaikan lebih tinggi mensasarkan paras 1850.00 sebagai tumpuan harga yang turut menjadi zon penting pada dagangan sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal London Open

US dollar merosot pada awal dagangan sesi Eropah pada Rabu walaupun dengan sentimen yang beransur pulih. Kedua-dua pemimpin tertinggi Amerika Syarikat (AS) dan China memberikan komen positif sekaligus meredakan ketegangan perdagangan sebelum ini.
Isu perdagangan semakin reda dan jelas dilihat pada hari Selasa, apabila aset safe-haven terutamanya Yen membuat penurunan yang banyak. Kita juga melihat pasaran Wallstreet membuat kenaikan dua hari berturut-turut pada Selasa, apabila sentimen menjadi semakin baik.
Indeks US dollar yang mengukur kekuatan matawang greenback berbanding enam matawang lain susut 0.14% setakat pada pukul 3.47 petang.
Setakat ini matawang paling kuat adalah matawang GBP dan diikuti dengan Euro. Manakala matawang paling lemah adalah AUD dan NZD.
 EUR/USD setakat ini naik 0.20%, GBP/USD naik 0.23%, USD/JPY turun 0.15%. AUD/USD dan NZD/USD pula masing-masing jatuh 0.13% dan naik 0.07%.
GBP/AUD pula naik 0.36% dengan GBP/NZD naik 0.21%. EUR/AUD naik 0.30% dengan EUR/NZD naik 0.14%.
Selepas komen-komen positif oleh kedua-dua pemimpin pada Selasa, pasaran hari ini akan mengalihkan tumpuan mereka kepada data inflasi (CPI) Amerika yang akan dikeluarkan pada pukul 8.30 malam ini.
Namun, pasaran ada sedikit bimbang dengan perkembangan geopolitikal di Syria. Pihak Eropah memberi amaran kepada semua penerbangan agar berhati-hati di Timur Mediterranean kerana potensi serangan udara ke Syria dalam tempoh 3 hari ini. Oleh itu, memang terdapat sedikit pengukuhan kepada Yen hari ini.


Sentimen Pasaran : US Dolar Kekal Lemah Susulan Data Pekerjaan Dikeluarkan!

Matawang US dolar kekal lemah pada hari Khamis walaupun data bilangan pekerjaan menunjukkan ekonomi masih bertumbuh pada kadar yang sederhana.
Indeks US dolar yang mengukur dolar greenback berbanding enam matawang utama didagangkan susut sebanyak 0.1% pada paras 98.297 setakat jam 11.15 p.m.
Laporan ADP menunjukkan pengambilan pekerjaan swasta mengukuh daripada jangkaan dengan bilangan bayaran gaji swasta meningkat sebanyak 195,000 pada bulan Ogos selepas meningkat sebanyak 142,000 pada bulan Julai.
Laporan yang dikeluarkan Moody’s Analytics ini dikeluarkan sebelum laporan pekerjaan yang lebih rinci pada hari Jumaat oleh Jabatan Perangkaan. Dalam laporan yang dikeluarkan oleh Jabatan Buruh, melaporkan bahawa bilangan tuntutan pengangguran meningkat sebanyak 1000 kepada bacaan 217,000 pada bulan Ogos.
 Disisi lain, pada hari ini, menteri perdagangan China telah mengeluarkan kenyataan bahawa para pemimpin kedua-dua buah negara iaitu AS dan China telah berhubung melalui panggilan telefon dan hasilnya mereka bersetuju untuk berjumpa pada bulan Oktober untuk rundingan perdagangan seterusnya.
Hasilnya, USD/JPY meningkat sebanyak 0.55% kepada paras 106.97.
Matawang Sterling pula terus mengukuh berikutan penggubal undang-undang UK mengambil alih kuasa Parlimen dan kekhuatiran terhadap Brexit tanpa perjanjian semakin pudar. Parlimen telah membantah permintaan Perdanan Menteri UK, Boris Johnson yang berhasrat untuk mengadakan pilihan raya tergempar.
Matawang GBP mengukuh sebanyak 0,6% kepada 1.2335 berbanding US dolar. Manakala EUR/USD naik 0.2% kepada 1.1045.


USD/CAD Berpotensi Turun Lebih Rendah Disokong Faktor Positif Pasaran Minyak Mentah

Matawang komoditi dolar Kanada kembali didagangkan positif selepas harga minyak mentah meningkat dalam pasaran.
Kejatuhan pada kadar pengeluaran bekalan minyak mentah oleh OPEC ke paras terendah empat tahun telah menyokong dagangan Loonie di mana minyak mentah adalah merupakan eksport terbesar Kanada.
Selain itu juga, sentimen pasaran yang pulih berikutan data PMI China pada minggu ini yang positif turut menyumbang pada kestabilan pasaran minyak mentah.
Sementara itu, dagangan dolar Amerika mula mendatar berikutan pelabur lebih berwaspada menjelang laporan data pekerjaan NFP Amerika Syarikat pada Jumaat ini.
Kesempatan ini bakal diambil oleh matawang utama yang lain untuk cuba mengukuhkan dagangan berbanding USD sehingga penghujung minggu ini.
Pergerakan harga pada chart pasangan matawang USD/CAD mula menunjukkan penurunan hari ini selepas kenaikan harga pada dagangan semalam dilihat gagal melepasi zon resistance pada 1.33700.
 Sehingga sesi pasaran Eropah, harga yang bergerak turun lebih rendah dari paras Magic Pivot 1.3336 hari ini menuju ke paras support 1.3299 (MagicS1) pada indicator Moshed Magic Line untuk harga menguji paras terendah yang dicecah harga pada dagangan Isnin lalu.
Jika harga meneruskan penurunan ke paras lebih rendah, jangkaan destinasi tumpuan adalah pada support 1.3227 (MagicS3) sekitar 70 pips lagi penurunan harga.
Namun jika harga kembali membuat kenaikan semula, paras resistance 1.33700 bakal diiuji kembali dan ketinggian harga boleh mencapai paras 1.34400 pada zon resistance sebelum ini pada chart USD/CAD.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.3299, 1.3264, 1.3227.
Paras resistance: 1.3371, 1.3408, 1.3444.


Junaman Pandelela Berlaku Pada Matawang Pound! Apa Kes Ni?

Matawang pound didagangkan rendah selepas mencatat kejatuhan harian terbesar dalam tempoh lebih satu tahun pada sesi sebelum ini, ditekan oleh dagangan US dolar yang kuat dan kebimbangan pasaran terhadap lonjakan harga gas.
Lonjakan harga gas di UK menjadi risiko terbaru buat dagangan matawang itu, yang disebabkan oleh kekurangan bekalan sekali gus mencetuskan kebimbangan pasaran terhadap kesannya kepada ekonomi.
Pada sesi Asia, pasangan matawang pound berbanding US dolar didagangkan di paras terendah sejak Januari setelah menjunam hampir 200 pips pada sesi dagangan New York.
Selain itu, matawang pound turut terkesan dengan pengukuhan dolar greenback yang mendapat sokongan dari kenaikan hasil bon AS 10 tahun yang tinggi ke paras 1.55%.
 Indeks dolar yang mengukur kekuatan dolar greenback berbanding sekumpulan matawang utama meningkat ke paras tertinggi lebih 11 bulan pada 93.70.
Hasil bon telah meningkat sejak Federal Reserve (Fed) AS yang berubah menjadi hawkish pada mesyuarat polisi minggu lalu, memperkuatkan pandangan pasaran untuk pengetatan dasar yang lebih cepat dari dijangkakan.
Bagaimanapun, setelah melihat bacaan data keyakinan pengguna AS yang turun ke paras terendah 7 bulan, pasaran lebih berwaspada dalam meletakkan posisi untuk US dolar.
Sementara itu, pada persidangan Jawatankuasa Perbankan Senat, Pengerusi Jerome Powell mengatakan inflasi sekarang lebih membimbangkan berbanding yang dilihat pada awal tahun ini.


Apa Dah Berlaku – US Dolar Tiba-Tiba Kembali Dapatkan Momentum?

US dolar secara tiba-tiba bangkit daripada kelesuan pada hari Rabu dalam sesi dagangan Amerika Syarikat. Ini secara tidak langsung menghentikan penurunan berturut-turut tiga sesi, apabila kebimbangan mengenai prospek pertumbuhan ekonomi global dan peningkatan inflasi mengimbangi sentimen.
Pada hari Selasa, Powell berjanji bank pusat A.S. akan menaikkan kadar faedah setinggi yang diperlukan, termasuk mengambil kadar melebihi neutral, untuk mengekang lonjakan inflasi yang dapat mengancam asas ekonomi.
Menurut Michael Brown, penganalisis pasaran di Caxton di London bahawa pengambilan risiko semalam telah mula mereda dalam pembukaan dagangan. Justeru permintaan terhadap US dolar kembali mempersonakan dengan sentimen yang semakin goyah.
 Indeks US dolar yang mengukur matawang US dolar berbanding enam matawang utama mengukuh 0.25% kepada paras dagangan 103.665.
Lanjut Brown, secara teknikal ia membawa indikasi kenaikan bagi indeks US dolar kerana US dolar berjaya bertahan di atas paras sokongan sebelumnya pada 103.20.
Matawng pound susut 0.6% berbanding US dolar pada hari Rabu selepa data menunjukkan inflasi British meningkat kepada 9%, paras tertinggi dalam 40 tahun. Dengan pelabur mengurang pegangan ke atas matawang berisiko, dolar Australia dilihat sebagai proksi kecairan susut 0.4%. Pertumbuhan gaji Australia meningkat pada suku lepas, menyebabkan pelabur mengurangkan pertaruhan pada kenaikan yang lebih besar dalam kadar faedah..
Pasaran mata wang kripto dilihat agak tenang selepas kejatuhan pasaran pada minggu lalu. Harga Bitcoin jatuh kira-kira 3% an terakhir didagangkan pada $29,285.67.


GBP/USD Terus Melonjak Lagi Capai Paras Tertinggi 11 Minggu!

Carta harga pasangan mata wang GBP/USD tanpa memandang ke belakang terus memecut laju mencatatkan paras ketinggian terbaru lagi dengan lonjakan yang dipamerkan semalam.
Kenaikan harga berlaku susulan reaksi awal pelabur terhadap data inflasi Amerika Syarikat (AS) yang diterbitkan mencatatkan angka tertinggi sejak 1982!
Dijangkakan US dolar untuk melonjak sebelum ini, namun raja mata wang tersebut bergerak susut dalam pasaran dan turut membuka laluan untuk Pound terus maju.
Harga telah berjaya melepasi paras rintangan pada 1.36500 mencatatkan kenaikan harian semalam sekitar 90 pips.
Mencapai paras ketinggian sekitar 1.37100 di penghujung sesi New York, harga telah merekodkan paras tertinggi terbaru untuk tempoh dagangan 11 minggu!

Pergerakan harga yang bersambung perlahan pada sesi Asia pagi ini (Khamis), harga dijangka akan bergerak lebih agresif pada sesi-sesi berikutnya dengan tumpuan akan terarah pada data indeks harga pengeluar (PPI) AS.
 Kenaikan harga jika diteruskan dijangka akan menuju paras ketinggian terbaru 1.37400 yang merupakan paras tumpuan pada dagangan Oktober lalu.
Pergerakan harga akan kekal berada dalam trend bullish sekiranya masih berada di atas paras sokongan Moving Average 50 (MA50) pada rangka masa 1 jam.
Belum lagi tiada tanda-tanda untuk penurunan harga berlaku, namun pelabur mungkin berwaspada sekiranya US dolar boleh mengukuh semula menjelang terbitan data PPI AS malam nanti.
Jika penurunan mula berlaku, harga dilihat akan menguji beberapa paras sokongan, antaranya pada 1.36500 dan 1.35700.
Penurunan lebih rendah bakal menuju paras sokongan minggu lalu pada 1.35000 atau lebih rendah 1.34000.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Pamer 120 Pips Penurunan Harga Setelah Gagal Tembusi Rintangan 1.14000

Gagal melepasi paras resistance 1.14000 setelah diuji beberapa kali semalam, harga pada carta pasangan matawang EUR/USD telah pamerkan penurunan ketara didorong pengukuhan semula US dolar dalam pasaran.
Sentimen yang kembali berisiko berikutan unjuran lemah oleh Fed terhadap pemulihan ekonomi telah meningkatkan kebimbangan dalam pasaran dengan indeks saham utama di US pamer kejatuhan.
Sentimen risk-off telah mengukuhkan semula dagangan safe-haven terutama US dolar yang telah bergerak lemah sejak beberapa minggu.
Sementara matawang Euro gagal mengekalkan pengukuhan ekoran pelabur masih menunggu perkembangan pelaksanaan pakej rangsangan ekonomi yang dibimbangi terhalang oleh beberapa isu yang timbul dalam pengagihan bantuan kewangan kepada negara-negara anggota.
Harga pada carta EUR/USD pada sesi New York telah membuat penurunan melepasi paras sokongan dinamik Moving Average 50 (MA50) pada rangka masa 1 jam pergerakan harga memberi isyarat awal perubahan trend bearish.
Penurunan harga telah dicatatkan sekitar 120 pips dari paras halangan 1.14000 sehingga ke paras 1.12800 pada dagangan yang bersambung pada sesi Asia pagi ini.
 Pada awal sesi Eropah pula, harga yang yang dilihat menguji sekitar paras 1.13100 dijangka akan menyambung semula penurunan harga.
Harga bakal turun menguji paras support mingguan pada 1.12500 di zon RBS (resistance become support) sebelum turun lebih rendah menuju zon RBS 1.12000.
Sebaliknya jika harga membuat kenaikan semula, paras halangan MA50 yang berjaya ditembusi akan kembali menguji paras rintangan 1.14000.
Kenaikan lebih tinggi akan menuju zon resistance pada 1.14900 yang diuji pada dagangan Mac lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 15/8/2018

Krisis geopolitik di antara Turki dan Amerika Syarikat masih belum reda. Terbaru, Presiden Turki Erdogan menyatakan bahawa Turki akan memboikot barangan elektronik Amerika Syarikat. Beliau turut berkata Brunson akan kekal di dalam tahanan Turki dan tidak akan membebaskan Pastor AS itu.
EURO dijangka terus didagangkan lemah berikutan pelabur-pelabur bimbang terhadap risiko yang bakal dihadapi oleh bank-bank di Eropah kerana kebanyakkannya adalah pemegang sekuriti hutang yang dikeluarkan di Turki.
Sebaliknya, USD terus mengekalkan pengukuhan walaupun harga dilihat bergerak agak perlahan pada sesi Asia hari ini. Pengukuhan USD turut disokong oleh jangkaan kenaikan bagi data jualan runcit pada malam ini berikutan purata pendapatan di AS yang meningkat.
 Pergerakan harga bagi matawang EURO berbanding US dollar semalam dilihat menurun daripada paras resistance semalam di 1.1430 sehingga ke paras support 1.1326.
Harga bergerak perlahan sejak sesi pasaran Asia dibuka pagi tadi, namun dilihat membuat sedikit penurunan sehingga ke paras harga semasa 1.1320 setakat jam 4 petang. Pengukuhan USD dijangka akan menguatkan lagi jangkaan penurunan bagi EUR/USD sehingga ke paras 1.1200 jika harga berjaya menembusi (breakout) pada support di 1.1300.
Paras support: 1.13018, 1.12627, 1.11992.
Paras resistance: 1.14044, 1.14679, 1.15070.


Analisis GOLD – FOMC Penyelamat, Emas Kembali Sasar Paras $2,000

Keputusan mesyuarat FOMC pada awal tadi telah menyelamatkan nilai emas daripada terjerumus ke lembah yang lebih dalam.
Selepas Federal Reserve (Fed) memutuskan kenaikan kadar faedah sebanyak 25 mata asas ke paras 5.00%, pelabur menghadam isyarat dovish yang telah disampaikan oleh Pengerusi Jerome Powell.
Kenaikan kadar faedah berkemungkinan hanya akan dinaikkan sekali sahaja lagi sehingga penghujung 2023 menunjukkan isyarat pengakhiran fasa pengetatan, namun bank pusat tidak akan melaksanakan pemotongan kadar faedah.
Situasi yang mendorong penyusutan US dolar itu telah memberi kesan positif pada dagangan aset emas yang kembali meningkat semula.
Pada carta XAU/USD yang mengukur nilai emas berbanding US dolar yang diperhatikan semalam, pada mulanya harga telah turun di bawah paras 1950.00 dan perlahan di sekitar 1935.00.
Namun selepas menguji paras 1950.00, harga akhirnya melonjak kesan reaksi pasaran terhadap keputusan mesyuarat FOMC, mencapai ketinggian 1978.00.
Dengan lonjakan dan juga pergerakan harga yang telah berada di atas paras sokongan Moving Average 50 (MA50) pada rangka masa 1 jam di carta XAU/USD memberi isyarat bullish untuk emas.
 Harga dilihat akan kembali menuju semula ke paras tumpuan 2000.00 yang dicapai pada awal minggu ini yang masih menjadi rintangan buat emas.
Jika berjaya tembusi, sasaran seterusnya adalah untuk mencapai ketinggian 2070.00 yang terakhir kali disentuh pada dagangan Februari 2022 lalu.
Namun jika situasi berubah, tidak mustahil pelabur akan menyaksikan harga emas menjunam semula pada dagangan penghujung minggu ini.
Penurunan semula harga di bawah 1950.00 dan melepasi sokongan MA50 akan menjadi isyarat bagi perubahan trend bearish.
Seterusnya harga akan menyusur turun menuju paras tumpuan sebelum ini sekitar 1900.00 hingga 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Paras Signifikan EUR/USD Selepas Jatuh Hampir 170 Pips Minggu Ini

Data CPI Perancis hari ini memulihkan sedikit matawang tunggal euro, naik daripada paras terendah hari ini selepas euro dijual secara berterusan bermula sesi New York yang lalu.
Pasangan matawang EUR/USD meneruskan pembetulan harga mingguan ke paras rendah yang baru, jatuh dua sesi berturut-turut dan merekodkan penurunan ke paras terendah sebanyak dua kali, di sekitar harga 1.1870.
Greenback memulih selepas para pelabur kekal optimis dengan pengumuman pelan pembaharuan cukai Trump di White House semalam. Selain itu, dolar US turut disokong oleh hasil bon 10-tahun US meningkat menghampiri 2.20% pada hari Rabu lepas.
EUR/USD naik semula daripada paras terendah kepada 1.1891, meningkat 0.05%, disokong oleh data CPI Perancis yang positif.
 Walau bagaimanapun, keputusan kadar faedah BoE dan juga bacaan CPI US petang ini akan terus memandu sentimen pasaran, sekali gus memberi impak kepada hala tuju EUR/USD yang lebih jelas.
Paras signifikan EUR/USD hari ini adalah:
Support: S1: 1.1823, S2: 1.1816, S3: 1.1723
Resistance: R1: 1.1932, R2: 1.2041, R3: 1.2092


Amaran Risiko No Deal Brexit – EU Sedia Beri UK Syarat Perjanjian Dagang Lebih Ketat!

Pasaran sesi Eropah memperlihatkan matawang pound diniagakan susut berbanding US dolar yang kembali dibelenggu oleh kebimbangan Brexit.
Kesatuan Eropah (EU) dilaporkan bersedia untuk menawarkan syarat-syarat perjanjian perdagangan lebih ketat kepada UK berbanding perjanjian yang ditandatanganinya bersama rakan dagangan lain seperti Jepun dan Kanada.
Brussels mahu memastikan bahawa UK tidak mendapat kelebihan persaingan dengan menyimpang daripada peraturan EU.
The Daily Telegraph pada Selasa mendedahkan bahawa Suruhanjaya Eropah telah mengancam untuk menahan Perjanjian Pengiktirafan Bersama (MRA) jika Britain hanya menginginkan perjanjian perdagangan asas.
 MRA merupakan dokumen yang mengesahkan barangan yang dibawa masuk adalah mematuhi piawaian Eropah dan memudahkan pergerakan barangan dalam sektor utama, misalnya perubatan dan kereta.
Kerajaan Britain sebelum ini menyatakan keyakinan mereka untuk mencapai perjanjian yang komprehensif bersama Brussels dan telah menetapkan satu pasukan rundingan, diketuai oleh Ketua Perunding Brexit UK David Frost.
Bagaimanapun, EU memberitahu dalam tempoh singkat itu hanya perjanjian yang sangat asas dapat dicapai oleh kedua-dua negara dan menegaskan bahawa mereka tidak akan memberikan akses ‘tarif sifar’ ke pasaran EU jika UK enggan mematuhi peraturannya berkaitan subsidi kerajaan dan kawalan alam sekitar.
Sementara itu, House of Lords UK pada Selasa telah menolak Rang Undang-undang Perjanjian Pengeluaran UK, menyerahkannya semula kepada House of Commons dengan lima perubahan termasuk menyokong pindaan Dubs untuk melindungi hak kana-kanak pelarian selepas berlakunya Brexit.
Berbanding dolar euro pula, matawang pound kembali susut selepas dilihat meningkat menghampiri paras tertinggi 2 minggu pada pembukaan pasaran sesi Eropah.


Pound Tergelincir Manakala AS Dolar Sedikit Pulih Dalam Sentimen Pasaran Yang Semakin Positif

Tema pasaran hari ini bermula dengan dagangan yang positif dengan kemajuan dalam perkembangan perdagangan antara Amerika Syarikat dan Mexico serta peningkatan jangkaan untuk penurunan kadar faedah oleh Federal Reserve (FED).
Namun data daripada China sedikit mengganggu pergerakan pasaran yang sedang pulih ini selepas sektor import China menunjukkan bacaan yang terendah dalam tempoh 3 bulan dengan penurunan sebanyak 8.5% untuk bulan Mei 2019.
 Susulan data China ini, matawang AUD mendapat tempias yang kurang baik atas faktor Australia merupakan rakan dagang terbesar negara China sekaligus menambah lagi tekanan kepada matawang komoditi.
Sementara itu, AS Dolar pula diniagakan sedikit baik berbanding matawang utama yang lain walaupun sentimen pasaran kembali pulih dan terdapat jangkaan bahawa FED akan menurunkan kadar faedah. Hal ini menunjukkan dagangan AS Dolar masih lagi berisiko buat masa ini.
Dalam perkembangan data ekonomi pada sesi Eropah pula, data KDNK di United Kingdom menguncup sebanyak -0.4% daripada -0.1% manakala bacaan pengeluaran perindustrian merosot -3.9% berbanding jangkaan untuk kejatuhan hanya -1.1%.


Harga Pengguna Zon-Eropah Sah Di Paras 1.40%

Harga pengguna (CPI) Zon-Eropah sah berada di paras 1.4% pada Mei tidak berubah daripada bacaan awal (flash) dan juga sejajar dengan jangkaan pasaran. Bacaan tahunan merosot dari 1.9% kepada 1.8% pada tempoh sama.
Inflasi teras (Core-CPI) tidak berubah dari bacaan awal di paras 0.9% berbanding 1.2% yang dicatat pada April dan 0.8% pada Mei 2016.
Harga dalam komponen tenaga jatuh 1.2% pada tempoh sama dengan bacaan tahunan semakin perlahan kepada 4.5% dari 7.6%.
 Harga barangan perindustrian meningkat 0.3% dalam tempoh 12 bulan sehingga Mei 2017, tidak berubah dari sebelum ini, di mana harga sektor perkhidmatan meningkat 1.3% pada tempoh sama berbanding 1.8% yang dicatat pada bulan sebelum itu.
Pada mesyuarat Jun ECB, bank pusat Eropah telah menurunkan ramalan inflasi dari 1.7% kepada 1.5% dan menyatakan ia disebabkan harga minyak mentah yang rendah.
Data secara keseluruhan terus menunjukkan tekanan inflasi masih lagi terhalang dan ECB akan terus mengekalkan pendirian yang berhati-hati.
Matawang Euro mengukuh selepas data ini dikeluarkan dengan Eur/Usd ketika ini sedang didagang di sekitar 1.1170 jatuh dari paras tertinggi Jumaat 1.1183.


Selepas FOMC, GBP/JPY Menjunam Tanpa Brek!

Selepas mesyuarat FOMC berlalu, pergerakan harga pada carta-carta utama dilihat menampilkan corak yang menarik dan mencuri tumpuan salah satunya adalah carta pasangan kegemaran ramai iaitu GBP/JPY.
Pasaran kombinasi yang menarik di antara Pound dan Yen, kedua-dua mata wang dijangka untuk bergerak ke arah bertentangan berdasarkan langkah berbeza yang diambil oleh bank pusat masing-masing dalam penetapan dasar monetari mereka.
Pengetatan dasar oleh Bank of England (BOE) dijangka untuk mengukuhkan Pound, sementara pelonggaran dasar oleh Bank of Japan (BOJ) akan mendorong penyusutan Yen.
Namun, pada pergerakan semasa menuju dagangan penghujung minggu ini, Pound dan Yen masing-masing bergerak berlawanan berbanding jangkaan pelabur.
Berkemungkinan sentimen pasaran yang berisiko menyokong peningkatan nilai buat Yen sebagai mata wang safe-haven, sementara pemain pasaran dilihat lebih berjaga-jaga untuk pergerakan Pound untuk menantikan keputusan mesyuarat BOE pula pada minggu hadapan.
Justeru, harga pada carta GBP/JPY menuju penghujung minggu telah memaparkan corak pergerakan bearish semula selepas berlaku lonjakan harga sebelumnya ketika mesyuarat FOMC.
Pada mesyuarat FOMC lalu, harga dilihat telah meningkat menguji paras rintangan sekitar 166.200 sebelum terjunan harga dilihat bermula pada awal sesi Asia Khamis semalam sehingga bersambung ke sesi Eropah petang Jumaat ini.
Isyarat bearish harga dinilai selepas penurunan yang diteruskan telah melepasi halangan Moving Average 50 (MA50) pada rangka masa 1 jam pergerakan di carta GBP/JPY.
 Dari paras ketinggian 166.200, harga telah menjunam melepasi 164.00 dan menguji semula zon support harga pada 162.00.
Jika penurunan diteruskan pada sesi dagangan terakhir minggu ini, harga dilihat bakal mencecah semula paras tumpuan pada 160.500 untuk catatkan paras terendah terbaru 3 minggu.
Paras tersebut kekal menjadi zon sokongan penting harga untuk tempoh dagangan sepanjang Jun dan Julai.
Sementara untuk jangkaan bagi pergerakan menaik harga semula, lantunan dari paras 162.00 bakal menguji terlebih dahulu paras tumpuan pada 164.500 sebelum sekali lagi mencapai ke paras rintangan 166.200.
Dan kenaikan melepasi paras tersebut akan mencatatkan paras ketinggian terbaru 7 minggu dengan sasaran untuk mencapai 168.00.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Minyak Mentah Terus Dorong Penurunan Harga USD/CAD Lebih Rendah

Harga minyak mentah dilaporkan terus paparkan peningkatan untuk hari ke-6 berturut-turut berikutan jangkaan bekalan yang terhad sementara kadar permintaan dilihat semakin meningkat.
Pelabur menilai pelonggaran langkah sekatan pandemik pada ekonomi-ekonomi utama bakal merancakkan semula permintaan minyak mentah.
Malah minyak mentah WTI dan Brent mencatatkan lonjakan harga masing-masing ke paras sejak Julai lalu dan tertinggi sejak Oktober 2018.
Sentimen positif pasaran minyak mentah global telah memberi sokongan terhadap pengukuhan dolar Kanada berikutan minyak mentah merupakan eksport utama Kanada.
Jika diteliti pada carta harga pasangan mata wang USD/CAD juga, harga telah menunjukkan corak penurunan sejak minggu lalu memberi isyarat pergerakan Loonie yang lebih baik mengatasi US dolar.
Sejak Khamis lalu, harga telah pamerkan penurunan dari paras ketinggian 1.28000 sehingga ke paras 1.26000 setakat hari ini (Selasa) dengan 200 pips penurunan dicatatkan.
 Namun pada awal sesi Eropah hari ini, harga meningkat semula selepas mencecah ke paras support 1.26000 tersebut.
Kenaikan harga walau bagaimanapun masih belum memberi isyarat perubahan trend di samping terhalang oleh paras rintangan Moving Average 50 (MA50) pada rangka masa 1 jam.
Sekiranya trend bearish harga masih diteruskan, harga yang susut lebih rendah di bawah zon 1.26000 bakal mencatatkan paras terendah terbaru 3 minggu berkemungkinan ke paras tumpuan sekitar 1.25400 dan zon support 1.25000.
Sebaliknya jika harga berjaya membuat lonjakan untuk isyarat awal perubahan trend bullish, harga akan menguji rintangan terhampir pada zon 1.27000 sebelum kembali semula ke paras terjunan harga Khamis lalu pada 1.28000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran : Euro Matawang Terkuat Menjelang Sesi Eropah

Tiada data atau peristiwa ekonomi penting yang dikeluarkan dalam sesi Asia menjelang sesi Eropah pada Khamis. Oleh itu, tumpuan pasaran masih kepada tariff perdagangan yang bakal berkuatkuasa pada Jumaat.
China telah beberapa kali menyatakan bahawa mereka tidak akan memulakan tariff kecuali Amerika Syarikat yang melakukannya terlebih dahulu. China akan membalas sebarang serangan perdagangan untuk menjaga kepentingan negaranya.
Indeks US dollar yang mengukur kekuatan matawang greenback berbanding beberapa matawang lain merekodkan kejatuhan 0.31% setakat pada pukul 2.28 petang.
Major pair seperti EUR/USD setakat ini membuat kenaikan 0.31% dengan GBP/USD naik 0.06%. USD/JPY setakat ini pula naik 0.08%, USD/CAD susut 0.05% dengan USD/CHF jatuh 0.08%. Pair AUD/USD jatuh 0.15% setakat ini, manakala NZD/USD naik 0.13%.
 Matawang paling kuat setakat ini adalah Euro dan matawang paling lemah adalah AUD. Dengan menggabungkan matawang paling kuat dan lemah, pair EUR/AUD membuat kenaikan sehingga 0.42%.
Kenaikan matawang Euro ketika ini adalah berikutan laporan bahawa beberapa ahli ECB berasa tidak senang apabila pasaran tidak melihat kenaikan kadar faedah sehingga Disember 2019. Ini menunjukkan ada sesetengah ahli bank pusat Eropah itu yang mahu kadar faedah dinaikkan lebih awal daripada itu.
Dari segi data ekonomi, selain daripada data NFP yang akan dikeluarkan pada Jumaat, pasaran terlebih dahulu akan tertumpu kepada data pekerjaan dan sektor perkhidmatan Amerika Syarikat pada malam ini. Data ADP-NFP yang menjadi antara petunjuk kepada data NFP akan dikeluarkan pada pukul 8.15 malam, manakala data PMI sektor perkhidmatan akan dikeluarkan pada pukul 10 malam.
Selain itu, antara yang akan menjadi tumpuan pada hari ini adalah ucapan Gabenor Carney pada pukul 6 petang.


Kadar Inflasi Malaysia Bulan Oktober Mencatat Pertumbuhan Sederhana

Kadar inflasi (CPI) Malaysia pada bulan Oktober mencatat bacaan sederhana pada 3.7%, namun menurun berbanding bacaan bulan September yang mencatat bacaan tertinggi 5 bulan lalu iaitu 4.3%. Penganalisis menjangkakakn bacaan bulan Oktober adalah pada 4.1%. Berdasarkan kiraan bulan, CPI bulan Oktober jatuh 0.2%.
Bacaan inflasi utama (core inflation) juga bertumbuh dengan perlahan kepada 2.3%, merupakan bacaan terendah sejak Januari 2017.
Kadar inflasi makanan juga menunjukkan kejatuhan kepada 4.4% (y/y) pada bulan Oktober berbanding bulan September yang mencatat pertumbuhan 4.6%. Berdasarkan kiraan bulanan, bacaan bulan Oktober jatuh 0.4%(m/m). Secara purata harga makanan jatuh sebanyak 0.3%. Kadar inflasi tahunan bagi ikan makanan laut juga jatuh iaitu kepada 6.8% berbanding bulan September yang mencatat bacaan 8.0%.
 Kadar inflasi bagi pengangkutan juga jatuh namun masih mencatat pertumbuhan 2 angka iaitu pada bacaan 12.1%(y/y),(Sep: 15.6%). Kejatuhan ini berikutan terdapat sedikit penurunan pada harga minyak RON95 dan RON97 walaupun harga diesel terus meningkat. Purata harga runcit RON95, RON97 dan diesel ialah pada RM2.177/liter, RM2.477/liter dan RM2.126/liter manakala pada bulan (Sep: RM2.188/liter, RM2.482/liter and RM2.088/liter). Namun pada akhir bulan Oktober, harga minyak mula melonjak naik berikutan peningkatan harga minyak global yang mencapai paras USD60 per tong buat pertama kali sejak Jun 2015.
Harga air, elektrik, rumah dan gas kekal mendatar pada bulan Oktober.
Penganalisis menjangkakan GDP akan mencatat perumbuhan sebanyak 5.5% pada suku tahun keempat. Manakala kadar faedah dijangka akan mula ditingkatkan pada seawal suku tahun pertama 2018.


Kenaikan Harian Terbesar Dalam Tempoh 6 Tahun, EUR/USD Melonjak 200 Pips!

Pelabur mula menilai beberapa petunjuk terhadap perubahan sentimen pasaran yang sedikit pulih daripada risiko krisis perang yang berlarutan sebelum ini.
Semakin meredakan ketegangan, Presiden Ukraine Volodymyr Zelenskyy menyatakan bahawa Ukraine bersedia untuk penyelesaian diplomatik sekiranya Rusia juga setuju untuk berbuat sedemikian.
Susulan itu, US dolar telah bergerak lemah pada dagangan Rabu semalam ekoran pemulihan sentimen sementara pelabur waspada menantikan terbitan data inflasi Amerika Syarikat (AS) pada sesi New York sebentar lagi.

Justeru, harga pada carta pasangan mata wang EUR/USD semalam melonjak tinggi mencatatkan kenaikan harian sekitar 200 pips.
Ini adalah kenaikan harian terbesar pernah dicatatkan EUR/USD dalam tempoh 6 tahun.
Situasi penyusutan US dolar juga dilihat memberi ruang untuk Euro mengukuh sementara menantikan keputusan mesyuarat polisi bank pusat Eropah (ECB) pada hari ini.
Sebelum ini, harga yang telah meningkat dari zon support 1.0800 memberi isyarat awal untuk perubahan trend bullish selepas kenaikan melepasi paras Moving Average 50 (MA50) pada rangka masa 1 jam pergerakan harga di carta EUR/USD.
 Akhirnya kenaikan kukuh dipamerkan semalam sehingga mencapai paras 1.10900 pada sesi New York semalam sebelum mendatar dan sedikit menurun pada pembukaan sesi Asia pagi ini.
Corak kenaikan harga yang dipaparkan telah memberi gambaran untuk kenaikan lebih tinggi harga menguji zon SBR (support become resistance) 1.11300 sebelum jangkaan untuk harga meningkat ke paras seterusnya pada 1.12000.
Namun waspada sekiranya harga kembali menjunam semula jika keputusan mesyuarat ECB dan data inflasi AS yang diterbitkan mengubah arah pergerakan semasa harga.
Jika penurunan berlaku, harga dilihat akan cuba melepasi paras 1.1000 dan menguji paras halangan MA50 untuk isyarat menyambung trend bearish semula.
Penurunan yang diteruskan akan kembali menuju paras 1.0800 untuk menguji sekali lagi zon support tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Cabaran Data NFP : Sektor Perkhidmatan US Perlahan Bulan Lalu

Jumlah penduduk Amerika mendaftar bagi tuntutan faedah pengangguran jatuh minggu lalu menunjukkan pasaran pekerjaan yang semakin ketat sekaligus memberi isyarat positif kepada Federal Reserve dalam usaha pengetatan polisi.
Namun, pasaran buruh dilihat perlahan bulan lalu selepas laporan sektor ekonomi terpenting meleset daripada jangkaan pasaran. Indeks PMI sektor perkhidmatan US jatuh ke paras terendah sejak 11-bulan lalu.
Sektor perkhidmatan mewakili hampir 80% ekonomi Amerika Syarikat dan penganalisis dilihat bimbang dengan melesetnya data yang dikeluarkan pada Khamis, kerana ia juga mampu mengheret inflasi lebih rendah.
“Sektor ini semakin perlahan, yang menjadikan sasaran inflasi 2% Fed sedikit sukar dicapai,” kata Chris Rupkey, ketua penganalisis ekonomi di MUFG New York. “Tetapi dengan pasaran buruh yang semakin ketat, bank pusat dijangkan akan terus mengekalkan rangsangan semasa.”
 Walaubagaimanapun, satu lagi petunjuk sektor pekerjaan menunjukkan keadaan yang kukuh ketika ini di Amerika Syarikat. Jumlah tuntutan pengangguran terus berada tidak melebihi daripada 300,000 sejak 126 minggu yang lalu.
Penganalisis ekonomi percaya bahawa pasaran pekerjaan yang semakin baik akan menggalakkan Fed membuat pengumuman pengurangan penyata imbangannya. Namun begitu, bank pusat dijangka hanya akan menaikkan kadar faedah pada mesyuarat Disember yang mana Fed telah menaikkan kadar faedah sebanyak dua kali tahun ini.
Untuk data Non-Farm Payroll (NFP) kali ini, tambahan pekerjaan dijangka sebanyak 182,000 selepas melonjak sehingga 222,000 pada Jun. Manakala kadar pengangguran dijangka susut kepada 4.3%.
Purata gaji per/jam (Average Hourly Earnings) pula dijangka akan naik sebanyak 0.3% daripada 0.2% sebelum ini. Pasaran membuat jangkaan positif kepada bacaan kali ini yang mana jika ia meleset sudah tentu menyebabkan kejatuhan US dolar. Data ini adalah data terpenting daripada ketiga-tiga data pekerjaan yang lain kerana ia boleh mempengaruhi bacaan inflasi sekaligus keputusan penetapan polisi monetari bank pusat.

SIRI 3: Fokus Bank Pusat US Pada Kenaikan Gaji, Kesan Langsung Terhadap Pasaran


Adakah Pandangan Makoto Sakurai Akan Mengubah Hala Tuju Yen?

Dalam satu temubual bersama Reuters, ahli lembaga Bank of Japan, Makoto Sakurai menyatakan pandangan mengenai dasar monetari dan terus menafikan keperluan bagi meluluskan penggunaan wang helikopter.
Menurut kenyataan terbabit, terdapat potensi untuk pembelian lebih banyak ETF dalam jangka masa akan datang. Kadar juga terus dikekalkan dalam wilayah negatif selain meningkatkan pembelian aset.
BoJ sedang dalam perangkaan untuk perubahan teknikal bagi kajian semula dasar.
 Pun begitu, keputusan yang bakal diambil pada September bergantung kepada analisis kesan penetapan kadar negatif.
Selain itu, beliau juga beranggapan bahawa mustahil untuk menggunakan wang helikopter.
Namun, BoJ berpotensi untuk mengubah sasaran inflasi kepada 2%.
Mungkin ada perlu tangguhkan dulu hasrat anda untuk membeli komoditi berharga ini.


Gagal Kekalkan Kenaikan Awal Minggu, AUD/USD Turun 100 Pips!

Mata wang komoditi terkesan setelah kejatuhan indeks-indeks utama di pasaran Wall Streets memberikan isyarat sentimen pasaran yang berisiko.
Situasi ini telah mengukuhkan semula dagangan US dolar sementara dolar Australia gagal untuk mengekalkan pengukuhan di awal minggu.
Setelah pamerkan kenaikan pada sesi Asia semalam selepas minit mesyuarat bank pusat Australia diterbitkan, harga pada carta pasangan mata wang AUD/USD kembali membuat penurunan pada sesi Eropah sehingga ke sesi New York.
Sebelum harga menyentuh paras tumpuan 0.78300 pada zon resistance itu, harga telah membuat penurunan sekitar 100 pips di bawah paras halangan Moving Average 50 (MA50) pada pergerakan 1 jam.
Pelabur mula berwaspada terhadap isyarat awal trend bearish namun masih memantau perkembangan sentimen dan pergerakan US dolar.
Menyambung dagangan pada Rabu, harga bergerak lemah di sesi Asia namun sedikit menurun berkemungkinan akan menuju semula sehingga zon RBS (resistance become support) 0.76500 jika penurunan diteruskan.
 Untuk penurunan lebih rendah, pelabur akan bersedia menilai reaksi harga pada zon support 0.75700-0.75300.
Sekiranya harga berjaya membuat kenaikan semula, zon resistance 0.78300 akan kembali diuji untuk harga terus mencatatkan paras ketinggian terbaru.
Melepasi zon tersebut, harga dilihat akan menuju sehingga ke paras 0.80000 yang telah dicapai pada dagangan Februari lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dah Elok Naik, AUD/USD Terjun Semula Lebih 100 Pips Semalam!

Pelabur masih kekal waspada dengan pergerakan tak menentu pasaran menuju penghujung tahun 2022 ini dengan sebarang kejutan yang boleh berlaku.
Bergerak suram dari awal minggu, US dolar walau bagaimanapun berjaya menyerlah untuk didagangkan sedikit kukuh di penghujung minggu ini berbanding mata wang utama yang lain.
Situasi ini didorong oleh terbitan data keyakinan pengguna Amerika Syarikat (AS) pada Rabu lalu yang mencatatkan angka yang meningkat mengatasi ramalan.
Dan data pertumbuhan ekonomi AS yang diterbitkan pada sesi New York semalam juga menampilkan angka bacaan terakhir meningkat berbanding jangkaan untuk kekal di paras bacaan sebelumnya.
Meneliti pergerakan harga pada carta pasangan mata wang AUD/USD, corak kenaikan awal harga berubah semula semalam mempamerkan penurunan.
Harga dilihat telah mencapai paras ketinggian 0.67650 sehingga ke sesi Eropah pada Khamis semalam, namun menyambung dagangan ke sesi New York harga telah menjunam semula sehingga mencecah paras 0.66500 dengan penurunan harian lebih 100 pips dicatatkan.
Penurunan semula harga di bawah paras halangan Moving Average 50 (MA50) memberi isyarat bearish semula dengan pergerakan bersambung pada Jumaat perlahan di bawah zon 0.67000.
 Jika penurunan harga diteruskan, zon support mingguan sekitar 0.66400 akan terus diuji dan sekiranya sudah tidak mampu menahan harga untuk jatuh lebih rendah, harga berkemungkinan akan catatkan paras terendah terbaru.
Sasaran untuk menuju sekitar 0.65400 akan merekodkan paras terendah harga bagi tempoh dagangan 6 minggu.
Namun jika harga melonjak semula melepasi halangan MA50 dan zon 0.67000, zon rintangan pada 0.67700 sekali lagi akan menjadi tumpuan untuk diuji seperti Khamis semalam.
Kenaikan lebih tinggi yang diteruskan seterusnya akan menuju sekitar 0.68300 dan kemudiannya ke zon rintangan 0.69000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


“Masa Struggle Dalam Bisnes Dulu, Dengan Trade Forex Lah Saya Survived”

Rasanya lama saya tak menulis tentang tips dan nasihat kepada trader-trader sejak busy manage INTRADAY yang makin besar sekarang ini. Apa-apa pun terima kasih kepada semua yang setia mengunjungi website INTRADAY ini.
Bagi yang baru nak belajar forex, kena faham yang forex trading adalah bidang berisiko tinggi. High risk tapi high return. Sebab tu kalau awal-awal nak trade forex, kita kena tahu yang jumlah duit kita nak “try” tu adakah jumlah duit yang kita mampu untuk rugi.
Mampu rugi ni maksudnya kalau rugi, tak akan efek kita punya hidup. Itu bermaksud kita gunakan duit yang memang “extra”. Bukan duit tabung anak, duit nak bayar ansuran kereta, duit saving emergency. Bukan dan bukan.
Jangan salah faham. Rugi ni juga bukan maksud kita awal-awal target rugi. Tapi awal-awal bila kita masih kurang ilmu, kurang pengalaman, kita kemungkinan boleh rugi.
Saya bila orang berminat nak trade forex dan tanya saya ok ke tak, saya jelaskan awal-awal dah tentang ini.
Saya nak takut-takutkan sangat pun saya rasa macam serba tak kena, sebab saya tahu “reward” lepas dah betul-betul mahir trade forex ni sangat berbaloi.
Tapi memang mindset kena betul lah bila mula-mula nak belajar trade ni.
Saya dulu masa struggle susah awal-awal dalam bisnes, forex trading ni lah income saya setiap hari. Ini kisah 10 tahun lepas lah, sekitar tahun 2009.
 Masa tu business slow, sales tak ada. Saya pun mengadap chart setiap hari untuk trade. Saya trade modal pun 100 USD saja, hari-hari konsisten untung 10-20 USD. Dengan forex trading lah saya boleh survived masa tu. Boleh lah zaman tu zaman bujang. Cari duit nak makan saja.
Setiap orang pun result tak sama, bergantung kepada kesungguhan, cepat belajar atau tidak, cepat tangkap atau tidak, lepas tu rajin atau malas lagi, bergantung juga keadaan tekanan hidup lagi, terdesak atau macam mana.
Jadi semua result, orang itu berjaya atau tidak berjaya semuanya adalah bergantung kepada individu jugak. Sama macam bisnes. Result semua berbeza.
Apa-apa pun bagi saya ilmu ini berbaloi untuk anda try belajar. Saya pun dah sediakan cara belajar paling kos minima. Inilah saya mampu usahakan. Sharing dari saya.
Jika anda betul-betul serius, nak belajar forex ni, disarankan dapatkan Buku Panduan Lengkap untuk MULA TRADE FOREX. Boleh klik sini.
Lepas dapat BUKU MULA TRADE FOREX jangan lupa juga follow MOSHED LIVE SHOW yang saya siarkan di Youtube channel saya MOSHED MOHAMAD, bersiaran setiap Selasa dan Khamis, 8.30pm.
Dalam LIVE SHOW tu saya sharing banyak ilmu dan saya kupas satu persatu chapter by chapter. Jadi kita boleh belajar sama-sama.
Semoga perkongsian ini bermanfaat. Ingat, dengan ilmu sahaja anda boleh minimakan risiko. Risiko tinggi boleh jadi risiko rendah. Risiko rendah dan return pula tinggi? Segalanya mungkin dengan ilmu.


PMI Perkhidmatan UK Melonjak Pada Bulan September

IHS Markit hari ini melaporkan sektor terbesar perkhidmatan UK berkembang dengan kadar yang lebih cepat pada bulan September, mengurangkan kebimbangan terhadap ekonomi dan menyokong kenaikan kadar faedah.
Data indeks PMI perkhidmatan UK naik 53.6 pada bulan September, lebih tinggi daripada bacaan bulan sebelumnya di paras 53.2.
Bacaan indeks di atas 50.0 menunjukkan perkembangan positif pada industri, dan begitu juga sebaliknya.
Pembekal perkhidmatan masih tertekan dengan kos operasi yang naik mendadak, yang disebabkan oleh peningkatan inflasi harga sejak April.
 Pada masa yang sama, permintaan domestik yang perlahan juga menjadi penghalang kepada perkembangan aktiviti, dengan peningkatan pesanan baru bergerak perlahan sejak 13 bulan lalu.
Chris Williamson, Ketua Ekonomi IHS Markit mengatakan, “Ketiga-tiga kajian PMI menunjukkan GDP UK hanya berkembang sebanyak 0.3 peratus pada suku tahun ketiga, dan bacaan pada suku tahun keempat dijangka akan lebih perlahan.”
Beliau berkata, “Tekanan harga yang meningkat turut menguatkan lagi jangkaan Bank pusat England (BoE) untuk terus dengan retorik hawkish mereka di samping menaikan kadar faedah”,
Matawang GBP/USD naik ke paras 1.3277 daripada  1.3255 selepas data dikeluarkan, manakala EUR/GBP pula susut kepada 0.8860 daripada harga 0.8875.


Dolar Aussie Abaikan Minit Mesyuarat RBA

Minit mesyuarat Reserve Bank of Australia (RBA) yang diterbitkan pada sesi Asia hari ini menunjukkan bahawa para pembuat dasar mempertimbangkan untuk menangguhkan rancangan pengurangan pembelian bon pada pertemuan polisi awal bulan ini.
Ini membuktikan bahawa mereka sebenarnya bimbang dengan penyebaran varian coronavirus delta akan memperlambatkan pemulihan ekonomi susulan langkah sekatan yang masih berlanjutan.
Bagaimanapun, RBA akhirnya memutuskan untuk meneruskan rancangan tersebut dan mengekalkan pembelian bon sebanyak $4 bilion sehingga sekurang-kurangnya bulan Februari sebelum mempertimbangkan pengurangan selanjutnya.
Menurut laporan minit mesyuarat yang dikeluarkan, para pembuat dasar mengharapkan ekonomi akan bangkit semula seiring dengan kadar vaksinasi yang semakin meningkat dan langkah sekatan berkurang.
 Namun begitu, terdapat banyak ketidakpastian tentang waktu dan tempoh pemulihan, yang mana ia kemungkinan lebih lambat daripada yang dilihat pada awal tahun 2021.
Walau secepat mana pun pemulihan, RBA masih melihat bahawa kadar faedah akan kekal di tahap terendah 0.10% sehingga tahun 2024 memandangkan pertumbuhan upah dan inflasi masih perlahan.
Dolar Aussie tidak terkejut dengan laporan minit mesyuarat tersebut memandangkan pelabur sudah sedia maklum dengan pandangan dovish RBA sejak ucapan Gabenor Philip Lowe minggu lepas.
Matawang sensitif risiko itu diniagakan sedikit meningkat di sekitar harga 0.7260 berbanding US dolar, bangkit semula dari paras terendah tiga minggu yang dicapainya pada Isnin.


Harga Emas Meningkat Di Awal Minggu, Ini Analisis Carta XAU/USD

Pergerakan lemah bagi matawang US dolar pada permulaan dagangan minggu ini telah memberi ruang untuk harga emas pamerkan kenaikan semula.
Pada carta harga XAU/USD yang mengukur harga emas berbanding US dolar telah memperlihatkan harga yang menguji paras 1900.00 di awal sesi Asia telah melonjak melepasi paras halangan Moving Average 50 (MA50) pada rangka masa 1 jam pergerakan harga memberi isyarat trend bullish.
Sehingga dagangan bersambung ke sesi Eropah, zon SBR (support become resistance) sekitar 1910.00 telah diuji dengan momentum kenaikan harga masih dipamerkan.
Kenaikan lebih tinggi harga emas bakal kembali semula ke paras ketinggian awal minggu lalu sekitar 19.32 untuk harga menguji zon resistance tersebut.
Kenaikan lebih tinggi akan menuju ke zon SBR lebih tinggi sekitar 1950.00 setelah harga menjunam dari paras ketinggian tersebut pada dagangan 4 minggu lalu.
Walaupun begitu, pelabur dinasihatkan untuk berwaspada terhadap kemungkinan untuk US dolar kembali mengukuh semula dengan ketidaktentuan pada sentimen pasaran semasa.
 Pada minggu ini, isu yang menjadi tumpuan utama adalah perkembangan pakej rangsangan ekonomi Amerika Syarikat (AS), gelombang terbaru Coronavirus dan Brexit.
Sebarang perkembangan yang menambah risiko terhadap pasaran akan mendorong pelabur membuat pembelian ke atas matawang safe-haven USD dan berpotensi memberi tekanan semula terhadap dagangan emas.
Harga boleh kembali menjunam semula di bawah paras 1900.00 dan menuju ke paras sokongan lebih rendah sehingga ke sekitar 1875.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/USD Catat Penurunan Pada Pembukaan Sesi Asia Hari Ini

Kunjungan Gabenor bank pusat Australia, Philip Lowe di forum kepimpinan ekonomi Australia-Kanada di Melbourne hari ini menjadi tumpuan para pelabur untuk isyarat dasar bank pusat semasa.
Philip Lowe menyatakan unjuran ekonomi Australia semakin menunjukkan peningkatan. Beliau juga ada menyatakan penularan wabak Coronavirus telah memberi impak yang tidak menentu terhadap ekonomi Australia.
Namun ucapan bernada positif oleh Gabenor Lowe gagal mengukuhkan dagangan dolar Australia apabila pasaran sesi Asia hari ini kembali dilanda kebimbangan terhadap risiko Coronavirus semula.
Ini adalah berikutan laporan peningkatan terbesar yang dicatatkan untuk jangkitan kes terbaru sebanyak 1,638 orang. Angka kematian akibat jangkitan virus COVID-19 tersebut kini dilaporkan pada 1,355 korban.
Pergerakan harga pada carta pasangan matawang AUD/USD mencatatkan 30 pips penurunan sebaik sahaja sesi pasaran Asia hari ini dibuka dengan sentimen risk-off pasaran.
Dagangan AUD/USD semalam mencatatkan kenaikan mencecah paras tertinggi harian hampir ke 1.67500 sebelum penurunan dipamerkan pada sesi New York sehingga bersambung pada sesi Asia pagi ini.
 Harga dilihat telah turun melepasi garisan sokongan Moving Average 50 (MA50) sehingga ke paras sekitar 0.67060 sebelum sedikit kenaikan harga menguji semula MA50.
Momentum penurunan harga yang dikekalkan bakal mendorong harga menuju paras tumpuan pada 0.68850 atau lebih rendah ke zon support di bawah paras 0.66700.
Namun jika harga membuat kenaikan semula, zon SBR (support become resistance) 0.67400 akan diuji untuk harga lepasi kenaikan lebih tinggi berbanding paras ketinggian harian semalam.
Kenaikan yang diteruskan akan menuju zon resistance pada 0.67700 yang gagal ditembusi pada kenaikan harga minggu lalu.
Lihat gambar carta pasangan matawang AUD/USD di bawah untuk rujukan analisis teknikal anda.


USD Kukuh, Euro Lemah, EUR/USD Terjelopok Ke Dasar $0.9880

Menepati ramalan jangkaan penganalisis, harga pada carta pasangan mata wang EUR/USD kembali paparkan corak penurunan semula setelah US dolar kembali mengukuh pada dagangan Selasa semalam.
Data tinjauan ISM sektor perkhidmatan di Amerika Syarikat (AS) yang diterbitkan pada sesi New York semalam catat angka yang meningkat, menjadi pencetus untuk membuatkan raja mata wang US dolar kembali tersedar semula dari lamunan.
Di samping itu, pelabur juga sudah bersedia untuk kejatuhan nilai lebih rendah pada Euro berikutan tekanan krisis tenaga yang semakin meningkat di Eropah selepas penutupan saluran bekalan tenaga menerusi Nord Stream 1 dari Rusia ke Eropah bersambung lagi.
Pelabur juga akan berwaspada terhadap pergerakan tidak menentu Euro menjelang keputusan mesyuarat bank pusat Eropah pada Rabu esok hari.

Pada carta EUR/USD, harga telah memaparkan penurunan harian sekitar 120 pips semalam dari paras 0.99800 sehinggalah kembali menguji paras sokongan harga pada 0.98800.
 Harga gagal membuat kenaikan melepasi paras pariti 1.0000, dan penurunan semula di bawah paras halangan Moving Average 50 (MA50) pada rangka masa 1 jam di carta harga telah kembali memberi isyarat untuk harga menyambung pergerakan trend bearish sebelum ini.
Penurunan harga jika diteruskan melepasi support 0.98800 seterusnya dijangka akan menuju pula ke sekitar 0.98000 untuk catatkan paras terendah terbaru 20 tahun.
Namun, jika support 0.98800 kekal berjaya menghalang harga susut lebih rendah dan sebaliknya melonjakkan semula harga, melepasi halangan MA50 akan mencetus jangkaan awal bagi perubahan trend harga.
Rintangan pada paras pariti 1.0000 akan kembali menjadi sasaran untuk diuji semula sebelum kenaikan lebih tinggi yang berjaya diteruskan akan menuju semula ke paras tumpuan sebelum ini pada zon 1.01000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Wah! Inflasi Australia Sudah Turun, Ini Benar-benar Mengejutkan

Para penggubal dasar Reserve Bank of Australia (RBA) pasti menghela nafas lega selepas menyaksikan terbitan baharu data inflasi pada sesi Asia hari ini.
Indeks harga pengguna (CPI) tahunan Australia tanpa dijangka mencatat angka lebih perlahan pada bulan Oktober dengan kenaikan 6.9% daripada 7.3% yang dicatatkan pada September.
Bacaan yang dicatatkan juga jauh meleset daripada jangkaan untuk melonjak lebih tinggi pada 7.6% oleh pasaran.
Catatan ini secara tidak langsung mencetuskan tanggapan pasaran bahawa inflasi di Australia telah mencapai kemuncaknya.
 Sungguhpun begitu, data terbaru yang dikeluarkan ini hanya merangkumi dua pertiga daripada data harga yang digunakan dalam CPI suku tahunan ABS.
Oleh yang demikian, terdapat risiko untuk angka inflasi yang lebih tinggi bagi keseluruhan suku Oktober-Disember.
Bank pusat Australia telah mula memperlahankan kenaikan kadar faedahnya dalam dua mesyuarat polisi terakhir dengan peningkatan sebanyak 25 mata asas.
RBA telah menaikkan kadar faedah sebanyak 275 mata asas ke paras tertinggi 9 tahun kepada 2.85% dalam usaha memerangi inflasi.


Ke Tepi Semua! Raja Mata wang USD Sudah Bangkit

US dolar kembali mendapat sokongan untuk didagangkan lebih kukuh selepas data ekonomi terbaharu dari China yang menunjukkan kemerosotan telah mengembalikan semula kebimbangan pasaran terhadap kemelesetan.
Bacaan data pengeluaran industri, jualan runcit dan pelaburan aset tetap kesemuanya mencatatkan bacaan lebih lemah daripada jangkaan berikutan sekatan Covid-19 yang bersilih ganti dilaksanakan.
Hal ini telah mendorong mata wang sensitif risiko, termasuk dolar Aussie dan New Zealand untuk merosot rendah pada dagangan awal minggu.
Buat dagangan dolar Aussie, tumpuan pelabur akan difokuskan kepada terbitan laporan minit mesyuarat bank pusat Australia (RBA) pada sesi Asia.
 Turut menambah risiko dalam pasaran adalah tindak balas China yang mengumumkan lebih banyak latihan ketenteraan diadakan sekitar Taiwan ekoran lawatan terbaru pembuat dasar Amerika Syarikat ke pulau itu.
US dolar yang juga dianggap sebagai safe-haven telah mendapat sokongan dengan meningkat lebih tinggi berbanding kebanyakan mata wang utama di mana indeks dolar mengukuh pada 106.60.
Sementara itu, mata wang Eropah turut terkesan dengan kebangkitan US dolar, melihatkan euro diniagakan sekitar paras terendah satu bulan.
Mata wang pound juga diperdagangkan lemah menjelang pengeluaran data pekerjaan UK pada sesi Eropah nanti.
Walau bagaimanapun, pelabur tetap berhati-hati memandangkan keluaran laporan minit mesyuarat FOMC akan menghiasi pasaran pada minggu ini.


Analisis teknikal USD/JPY – Timeframe H4 – 17/5/2018

USD/JPY membuat kenaikan semalam setelah gagal untuk breakout Key Support terhampir 110.00 dan mencapai ke sekitar harga Key Resistance. Jika diperhatikan ketika ini, USD/JPY mulai kembali bearish setelah ia gagal untuk terus membuat kenaikan ke harga yang lebih tinggi bagi membentuk new HH.
 Dijangkakan, USD/JPY kini berpotensi tinggi untuk membentuk new double top jika ia amsih gagal untuk breakout Key Resistance ini, dan jika bearish target terhampir adalah 110.00, 109.80 atau lebih rendah ia akan mencapai 109.45.
Oleh itu, selagi ia masih gagal untuk breakout Key Resistance ini 110.40/50, kebarangkalian untuk ia mulai bearish adalah tinggi secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jepun Sedia Tingkatkan Rangsangan? Ini Komen Pembuat Dasar BOJ

Pembuat dasar Bank Pusat Jepun (BOJ), Goushi Kataoka mengatakan wabak coronavirus mungkin akan membebankan ekonomi lebih lama daripada dijangkakan, dan memberi amaran terhadap risiko yang meningkat dalam pemulihan ekonomi Jepun.
Kataoka juga menekankan kesediaan BOJ untuk meningkatkan rangsangan jika diperlukan, memperkuat jangkaan pasaran bahawa Jepun akan terus kekal dengan dasar monetari yang sangat longgar.
Dalam ucapannya pada hari Khamis, Kataoka mengatakan prospek ekonomi Jepun terikat dengan ketidakpastian, di mana penggunaan dilihat masih teruk kerana keadaan darurat yang dilaksanakan untuk membendung penularan Covid-19.
Selain itu, beliau juga menyeru supaya BOJ perlu meningkat pembelian bon secara agresif untuk menurunkan biaya pinjaman untuk syarikat, sehingga mereka dapat meningkatkan perbelanjaan modal dan melabur dalam bidang pertumbuhan.
 Tambah beliau lagi, kerajaan dan bank pusat mesti berkomunikasi dalam menentukan dasar. Peranan BOJ adalah untuk mengambil langkah-langkah bagi mencapai inflasi 2% secepat mungkin.
Bagaimanapun, menurut pandangan peribadi Kataoka, beliau mengatakan BOJ perlu memperkuatkan pelonggaran monetari kerana inflasi akan tetap jauh dari sasaran 2% selama bertahun-tahun walaupun ekonomi pulih.
Di bawah polisi yang disebut kawalan keluk hasil, BOJ menetapkan kadar faedah jangka pendek pada -0.1% dan hasil bon 10 tahun sekitar 0% melalui pembelian aset secara besar-besaran.
Matawang yen bagaimanapun gagal memberi reaksi susulan kenyataan ini, dengan kekal didagangkan stabil berbanding US dolar di sekitar harga 110.00 pada pembukaan sesi Eropah.